הוועדה המיוחדת לצמצום פערים חברתיים בפריפריה, כנסת 25, פרוטוקול מספר 20, 2024-02-05 00:00

אברהם בצלאל: בוקר טוב, אני רוצה לפתוח את הוועדה שלנו לצמצום פערים חברתיים בפריפריה, 5

אברהם בצלאל: 2

אברהם בצלאל:  כמו שנעשה בכל הוועדות, גם בוועדה שלנו, גם ביום הזה אנחנו נפתח את זה עם החטופים

אברהם בצלאל:  ליבנו עם הנופלים גם

אברהם בצלאל:  אתמול הייתי בהלוויה של שמעון יהושע אסולין

אברהם בצלאל:  כל פעם הלב נקרע מחדש

אברהם בצלאל:  מצד אחד גאווה גדולה איך מחרפים את נפשם חיילינו הגיבורים, מצד שני לראות עוד נופל ועוד משפחה

אברהם בצלאל:  כל אחד זה מעטפת לא קטנה בכלל

אברהם בצלאל:  ליבנו גם איתם

אברהם בצלאל:  ליבנו עם הפצועים שבעזרת השם יבריאו כמה שיותר מהר, וליבנו לא פחות עם החטופים

אברהם בצלאל:  אנחנו מקווים שיחזרו כמה שיותר מהר בריאים ושלמים עד כמה שאפשר בגופם ועד כמה שאפשר בנפשם

אברהם בצלאל:  מחכים להם פה בכיליון עיניים כולנו

אברהם בצלאל:       מי שרוצה לדבר, בבקשה

קובי בן עמי: בוקר טוב לכולם, שמי קובי בן עמי, אני אח של אוהד בן עמי שנחטף מקיבוץ בארי

קובי בן עמי:  זאת יולי, הבת שלו

קובי בן עמי:  אחי נמצא בשבי כבר 122 יום

קובי בן עמי:  אשתו רז נחטפה גם וחזרה מהשבי אחרי 54 ימים מרוסקת, שבורה

קובי בן עמי:  תהליך השיקום של רז עדיין לא החל כי המשפחה שלנו חצויה בגלל שאחי אוהד עדיין לא שב אלינו, והוא נמצא 122 יום בתופת של שבי חמאס

קובי בן עמי:       אני מקבל היום הודעה לטלפון במקרה, לפני חצי שעה אולי, שאני שומע שערוץ 14 קורא להפקיר את החטופים

קובי בן עמי:  אני פשוט מזועזע

קובי בן עמי:  אני לא רוצה להיכנס לפוליטיקה ולשום דבר אחר, אבל אני רוצה להזכיר לכולם שאחי נחטף מהבית שלו ב-06:30 בבוקר עם בוקסר וגופיה קרועה, אזרח מדינת ישראל שנחטף בגלל שהמדינה לא הגנה עליו והוא הופקר

קובי בן עמי:  בגלל זה הוא נחטף

קובי בן עמי:  אני לא מבין איך אפשר לקרוא קריאה כזאת ולהגיד שצריך להפקיר אותם ולא להחזיר אותם הביתה

קובי בן עמי:  זה פשוט מזעזע בעיניי

קובי בן עמי:  חובתה של המדינה היא להגן קודם כל על האזרחים שלה ולהחזיר אותם הביתה בשלום

קובי בן עמי:  זה החוזה וזה הברית שאנחנו חתמנו עם המדינה

קובי בן עמי:  שום דבר אחר לא יכול לשנות את זה ולהגביל את זה בשום תנאי

קובי בן עמי:       מדברים פה כל הזמן על מחיר

קובי בן עמי:  חבר'ה, זה לא ביזנס

קובי בן עמי:  זה לא בורסה

קובי בן עמי:  מדובר פה בחיי אדם שרוצים להפקיר אותם ולהשאיר אותם בגורל החמאס ולהחזיר לנו 136 ארונות

קובי בן עמי:  אנחנו לא ניתן לזה לקרות

קובי בן עמי:  אני מבקש מכל מי שיכול פה להשפיע ולעזור ולהגיד את הקול שלו, ולהשפיע על מי שצריך או על מי שמדבר דברי חסרי טעם

קובי בן עמי:  פשוט אין לי מילה אחרת להגדיר את זה, ואני מנסה להיות ממלכתי עד כמה שאפשר למרות שאני רותח מזעם

קובי בן עמי:  לעשות הכול ולהשפיע בשביל להחזיר אותם הביתה

קובי בן עמי:  זה חובתה של המדינה

קובי בן עמי:  אף אחד לא עושה לנו טובה

קובי בן עמי:  אני מזכיר, זה אזרחים תמימים שנחטפו מהבתים שלהם בגלל שהם הופקרו

קובי בן עמי:  תודה רבה

אברהם בצלאל: תודה

אברהם בצלאל:       כן, בבקשה

נופר בוכשטב: שמי נופר בוכשטב, אני אחות של יגב

נופר בוכשטב:  זה אחי הגדול

נופר בוכשטב:  אני פה יחד עם המשפחה של אוהד

נופר בוכשטב:  אנחנו פה כי עברו 122 ימים, וזה 122 ימים שאנחנו לא נושמים, אנחנו לא ישנים

נופר בוכשטב:  122 ימים מאז שהמשפחות שלנו נחטפו

נופר בוכשטב:  המשפחות שלנו בעזה, הן עוברות תופת ואנחנו לא יכולים להמשיך כרגיל

נופר בוכשטב:  עצרנו את הכול כי אי אפשר לחיות

נופר בוכשטב:  איך אנחנו יכולים לתפקד? איך אפשר להמשיך כשהם נמצאים שם?      מדברים איתנו על עסקה

נופר בוכשטב:  מדברים על מחירים

נופר בוכשטב:  אני חושבת שהמחירים כבדים, אנחנו יודעים את זה

נופר בוכשטב:  גם אנחנו נשלם את המחירים

נופר בוכשטב:  המחירים הם לא קלים לאף אחד, אבל אין מחיר יותר כבד ממחיר של 136 חטופים שחוזרים לא בחיים, ואני אומרת את זה באמת בכאב

נופר בוכשטב:       היום קמתי בבוקר אצל סבתא לקריאה של סבתא לטלוויזיה, יגב, בבקשה תחזור, יגב, אנחנו רוצים אותך בבית

נופר בוכשטב:  לקום כל בוקר ולשמוע את סבתא מתחננת לנכד שלה שיחזור, אני לא יכולה לתאר את ההרגשה הזו

נופר בוכשטב:  ההורים שלי נלחמים באמת, מהיום הראשון נלחמים לעשות הכול כדי שיגב יחזור, אבל אנחנו לא יכולים לעשות את זה לבד ואנחנו צריכים את העזרה של כולכם

נופר בוכשטב:  אני חושבת שהעם מאוד מאוחד בקריאה ובדרישה להחזיר את החטופים

נופר בוכשטב:       באמת כמו שקובי פה אמר, היום שמענו את ערוץ 14, אמירה או רמיזה שאולי החטופים לא חשובים ואולי לא צריך להחזיר אותם, ומיטוט החמאס חשוב

נופר בוכשטב:  אולי חשוב יותר על חשבונם, על גבם

נופר בוכשטב:  כן, מיטוט החמאס חשוב אבל על חשבון המשפחות שלנו? על חשבון אזרחים שנלקחו מהבית? איך זה בכלל הגיוני? אני חושבת שכל אחד פה צריך לחשוב על זה, לחשוב מה היה קורה אם המשפחות שלו היו שם, אם זה היה הילד שלהם, האח שלהם או ההורים, כי זה המשפחות שלנו ואנחנו לא יכולים להמשיך לחיות

נופר בוכשטב:  אנחנו צריכים שכולכם תעשו יותר, כל מה שאפשר בשביל להחזיר אותם הביתה, ואף פעם אין מספיק

נופר בוכשטב:  תמיד אפשר לעשות יותר וזאת הבקשה האישית שלי מכל מי שיושב פה בחדר

נופר בוכשטב:  תמשיכו לדבר, תמשיכו לספר את הסיפור, תמשיכו להילחם שהם יחזרו

נופר בוכשטב:  זה ממני

קובי בן עמי: עוד משהו אחד אם אני יכול להוסיף

אברהם בצלאל: בבקשה

קובי בן עמי: כל נזק צבאי, מדיני אפשר תמיד אחר כך לתקן

קובי בן עמי:  יש לנו צבא, יש לנו מדינה, פוליטיקאים, אבל בן אדם שחוזר בארון אי אפשר להחיות אותו, אי אפשר לתקן אותו

קובי בן עמי:  זהו, נגמר הסיפור שלו, וחייבים להבין את זה כולם ולא לפקפק ולא להביע שום סייג

קובי בן עמי:  פשוט לעשות הכול בשביל להחזיר אותם הביתה

קובי בן עמי:  אם אחרי 122 יום הם לא פה עדיין, סימן שלא עשינו הכול

קובי בן עמי:  תודה

אברהם בצלאל: תודה רבה

אברהם בצלאל:  אני בכל אופן ברמה האישית מאמין בקבינט המלחמה שעושה ועושה הרבה מאוד

אברהם בצלאל:  אני ברמה האישית גם לא צורך טלוויזיה ודברים כאלו, כי לדעתי באמת אחת מהטענות הקשות והקשיים הגדולים שאתם עוברים זה הטלטלות שקורות כל רגע בתקשורת, שהנה עוד רגע יש עסקה ואין עסקה, וכן להפקיר ולא להפקיר

אברהם בצלאל:  אני ברמה האישית פחות צורך, בימים האלו בפרט

אברהם בצלאל:  אני מציע את זה גם לכל אחד ואחד בתקופה הזאת, כי לצערנו אנשים משתמשים בזה לדברים לא הכי, בהסתכלות שלי בכל אופן

אברהם בצלאל:  מתפללים בכל אופן לשובם כמה שיותר מהר

אברהם בצלאל:       אני רוצה להזכיר לכולם שלדעתי אין עדיין עסקה על השולחן לצערנו הרב

אברהם בצלאל:  מה שאנחנו כן מספיקים לשמוע זה שמחכים לתשובות שלהם, אז סומך על הקבינט

אברהם בצלאל:  בכל אופן בישיבות סיעה, אני יכול להגיד שהרב אריה דרעי מדווח ממה שהוא יכול לדווח

אברהם בצלאל:  נשמע שנעשית עבודה מאוד קשה ורצינית בנושא הזה ואני מאוד מקווה שבאמת יצליחו

אברהם בצלאל:  אנחנו צריכים לזכור כל הזמן שאנחנו נמצאים מול אויבים מאוד קשים

אברהם בצלאל:  איך אמרת? זה חיי אדם, זה לא בורסה

אברהם בצלאל:  לצערנו אצלם זה בורסה, לא חיי אדם

אברהם בצלאל:  לא מעניין אותם בכלל חיי אדם

אברהם בצלאל:  אנחנו ראינו מה שהם עשו לנו ב-7 באוקטובר ואנחנו גם רואים מה הם עושים כל יום וכל רגע, איך הם משחקים בנו ובכם כמובן, משפחות החטופים

קובי בן עמי: מדברים על זה פה, מחירים כבדים

אברהם בצלאל: מחירים כבדים ודאי שיהיו ויודעים שהם מחירים כבדים ויעשו אותם

אברהם בצלאל:  אף אחד לא בורח מהדבר הזה

קובי בן עמי: אני מאוד מקווה

אברהם בצלאל: אז אני אומר לך מידיעה, מה שאני יודע בכל אופן, ואני סומך על האנשים שנמצאים שם

אברהם בצלאל:  באמת כמו שדיברו, יש אחדות בעם לגבי ההבנה שצריכים להחזיר את החטופים

אברהם בצלאל:  אני מאמין שהאחדות הזאת גם נמצאת בקבינט עצמו

אברהם בצלאל:  רוב הסיעות של הבית נמצאים שם בקבינט הזה, ואני מאמין שבעזרת השם עושים הכול וגם יצליחו בעזרת השם

אברהם בצלאל:  אני שמח שהייתם איתנו

אברהם בצלאל:  טוב שאתם מעלים את המודעות ולא מורידים את זה מסדר היום כי באמת הדבר הזה הוא חשוב לכולנו, לא פחות ממה שאנחנו מתעסקים בזה עכשיו

אברהם בצלאל:  דרך אגב, הדיון שעכשיו אנחנו מתעסקים הוא כבר דיון המשך של למעלה מחצי שנה

אברהם בצלאל:  לא נשכח שהיה גם פגרה כמה חודשים ועד עכשיו לא קיימו דיונים רגילים רק בגלל המלחמה, אבל בסוף בכל אופן גם צריכים קצת לחזור לשגרה ולטפל בדברים למרות שגם יש הקשר מאוד גדול גם בדיון עצמו לנושא המלחמה, אז אנחנו נהיה חייבים גם להמשיך בדיונים הרגילים

אברהם בצלאל:  מודה לכם שהייתם איתנו ואנחנו נשתדל ונעשה את כל מה שרק אפשר

אברהם בצלאל:  תודה רבה ובשורות טובות

אברהם בצלאל:  שתבואו בקרוב לשמוע איתנו ביחד שהם חזרו

קובי בן עמי: תודה רבה

אברהם בצלאל: בוקר טוב לכולם, אנחנו חייבים להמשיך בדיונים שלנו כרגע

אברהם בצלאל:  לדעתי קשה מאוד לחזור לדיונים רגילים כשרואים באמת את המשפחות היקרות האלו

אברהם בצלאל:  זה משפחות של כולנו בסוף

אברהם בצלאל:  הגורל הזה תפס את כולנו וזה לא משנה איפה כל אחד גר ומאיזה מוצא הוא ומה הוא

אברהם בצלאל:  בסוף זה אזרחי מדינת ישראל

אברהם בצלאל:  זה יכול היה להגיע לכל בית ולכל מקום

אברהם בצלאל:  אנחנו באמת מתפללים לשובם ומתפללים להצלחה הגדולה של החיילים שלנו שמחרפים נפשם גם ברגעים אלו

אברהם בצלאל:  גם בקור וגם בגשם מחרפים את נפשם למען שאנחנו נוכל לחיות במדינה הזאת

אברהם בצלאל:       הדיון היום זה על המצב של התקשורת

אברהם בצלאל:  אנחנו מסתובבים בהרבה כבישים שלצערנו אין בהם קליטה ובפרט בתקופת מלחמה כרגע

אברהם בצלאל:  אם לצערנו קורה משהו לבן אדם בדרך, אני לא יודע כמה אחוזים במדינת ישראל לא מכוסים כרגע בקליטה סלולרית, אבל הדבר הזה הוא באמת מטריד אותנו מאוד

אברהם בצלאל:  קיבלנו מיילים מכל מיני אנשים, אם זה במודיעין עילית, אם זה במקומות אחרים שאין בהם קליטה

אברהם בצלאל:  בבית אפשר להגיד, בן אדם יכול לעשות טלפון קווי, אבל בכבישים לצערי הרב בן אדם נתקע כרגע, קורה לו חס וחלילה איזה משהו, איך אפשר לתקשר איתו? איך בכלל אפשר לדעת שקרה לו משהו? יש כבישים שאתם נוסעים בהם, כבישים חשוכים לגמרי גם בלי קליטה

אברהם בצלאל:  אני אומר לעצמי, מישהו שם באמצע הלילה עף לתעלה, הוא יוכל להיות שם שעות ואף אחד לא יידע שקרה לו משהו

אברהם בצלאל:       קיימנו דיון לפני כמה חודשים טובים

אברהם בצלאל:  כמו שהזכרתי, לצערנו היה הרבה דברים שעיכבו ולא יכולנו להמשיך את דיון ההמשך

אברהם בצלאל:  אשמח לשמוע מה התקדם

אברהם בצלאל:  אני זוכר שבזמנו היה לנו את מינהל התכנון

אברהם בצלאל:  הטענות היו שמינהל התכנון לא נותן להציב כל מיני אנטנות בכל מיני מקומות

אברהם בצלאל:       הממ"מ נמצא איתנו

אברהם בצלאל:  בוקר טוב

אברהם בצלאל:  בבקשה

אלירן זרד: תודה אדוני היושב-ראש

אלירן זרד:  שמי אלירן זרד, אני מהממ"מ

אלירן זרד:  כתבנו עכשיו מסמך עדכון לכמה מסמכים שנכתבו בעבר בנושא הזה בממ"מ

אלירן זרד:  המסמך האחרון כמו שאמרת היה במרץ 2023, אז לא עבר הרבה זמן אבל עשינו איזשהו עדכון קצר

אלירן זרד:  בגלל קוצר הזמן לא פנינו למשרד, אז אם יש דברים שעוד יתפתחו, נשמח לקבל עוד עדכונים על מה שנאמר פה

אלירן זרד:       (הצגת מצגת)     בואו נתחיל בהצגה של כמה נושאים שהמסמך עוסק בהם, מסמך מאוד קצר אבל נגענו בכמה נקודות שכדאי להתייחס אליהן

אלירן זרד:  הדבר הראשון זה נתונים עדכניים

אלירן זרד:  כל פעם אנחנו מציגים את מספר האנטנות

אלירן זרד:  כפי שניתן לראות, נכון להיום ינואר 2024 יש כ-8,000 אנטנות סלולריות של שלוש חברות, שלוש רשתות תקשורת בעלות תשתית

אלירן זרד:  בערך מתחלק ביניהן שליש, שליש, שליש המספר הזה

אלירן זרד:  אתם רואים שלאורך שנים, זה הראינו במסמכים קודמים, בעצם הייתה ירידה דרסטית מ-2014 בשל תהליך של איחוד תשתיות שהמשרד גם עודד וקידם

אלירן זרד:  עד 2017–2018 התהליך הזה עבד והצטמצמו לשלוש תשתיות של תקשורת סלולרית, כשמאז יש עלייה מסוימת במספר האנטנות כי המשרד כן מנסה לקדם פריסה של יותר אנטנות בשביל להשיג יותר כיסוי

קריאה: זה לא אנטנות, זה מוקדי שידור

אלירן זרד: מוקדי שידור

אלירן זרד:  אפשר לראות שממרץ 2023, הפעם האחרונה שעשינו את הבדיקה בערך, נוספו עד עכשיו, פחות משנה כ-150 מוקדי שידור, שאם תשימו לב איפה שהקו האדום בגרף, זה הבדל של חמש שנים, אז יש פה איזושהי התחלה של עלייה יותר משמעותית בשנה הזאת

אלירן זרד:       המשרד נקט בכמה פעולות בשנים האחרונות

אלירן זרד:  סקרנו את זה יותר במסמכים הקודמים

אלירן זרד:  זה חלוקה שעשינו לפי סוגי טכנולוגיות שהאנטנות מתאימות להן

אלירן זרד:  מתוך האנטנות הקיימות אפשר לראות שדור 3, בערך כל האנטנות מתאימות

אלירן זרד:  דור 2 זה בירידה קצת כי מתחילים לסגור את הטכנולוגיה הזאת

אלירן זרד:  דור 4 יש איזה עלייה מ-93% ל-95%, זאת אומרת יותר אנטנות מאלה שקיימות, מה-8,000 - - -      

אברהם בצלאל: סליחה שאני קוטע אותך, אלירן

אברהם בצלאל:  מה זה ירידה בדור 2? דהיינו, לפני שנה נגיד שהיה 60%, זה ירד עכשיו ל-40% ומשהו?     

אלירן זרד: צריך לזכור שגם מספר מוקדי השידור עולה, אז יכול להיות שהאנטנות נשארו אותו דבר אבל זה פחת אנטנות - - -      

אברהם בצלאל: באנטנות היום אין דור 2?      

אלירן זרד: המשרד הוא כן במגמה של - - -      

אברהם בצלאל: סגירה של זה עד 2025 או משהו כזה

אלירן זרד: נכון

אלירן זרד:  אתם רואים שזה לא משלים

אלירן זרד:  מוקד שידור יכול להתאים לכמה טכנולוגיות

אברהם בצלאל: לכן אני שואל למה זה לא מועיל גם לדור 2? למה אותה אנטנה לא מצליחה לשדר גם לדור 2?     

אלירן זרד: בדרך כלל זה אותן אנטנות שהן מתאימות לכמה דורות

אלירן זרד:  אתה רואה שדור 3 כולן מתאימות

אלירן זרד:  דור 4 כמעט כולן מתאימות

אלירן זרד:  דור 2, אולי המשרד יכול לענות על זה

אלירן זרד:  אני מניח שבונים עוד אנטנות וכבר לא מתאימים אותן לדור 2 וחלק מהן אולי נסגרות ואז יש איזושהי ירידה קטנה

רוני חורי: לא מוסיפים היום אנטנות של דור 2

רוני חורי:  כמו שאמרת קודם, האחוז ירד בגלל עלייה בכמות

רוני חורי:  לא שמפרקים באופן יזום

רוני חורי:  יש מצב שמפרקים אתר בגלל דרישות פיתוח הארץ כמו הקמת שכונה

רוני חורי:  מעתיקים את האתר כמו שהוא, אבל לא מקימים אתרים חדשים של דור 2

אברהם בצלאל: נגיד שאדם גר בשכונה חדשה ויש לו פלאפון של דור 2, בדרך כלל לא יהיה לו קליטה

רוני חורי: לא

רוני חורי:  מה שהיה יש

אברהם בצלאל: לא, אני מדבר על שכונה חדשה

רוני חורי: אם בשכונה החדשה מקימים עכשיו דור 4 ודור 5 כי הולכים לפרק את דור 2 ודור 3

רוני חורי:  ההודעה על כך שדור 2 ו-3 מתפרקים יצאה מלפני כשנתיים בערך, אני לא סגור על התאריך

רוני חורי:  יש היום מכשירים כשרים שתומכים בדור 4

רוני חורי:  דור 4 הוא יותר נגיש ויותר נרחב מאשר דור 2, כך שמי שרוצה שיפור בכיסוי שלו בלאו הכי נדרש לעבור לדור 4 מתישהו, אז שיקדים

אלירן זרד: אנחנו רואים עלייה יחסית משמעותית של כ-10% בהתאמה של מוקדי השידור לדור 5, אז יש יותר אנטנות שמתאימות לדור 5

אלירן זרד:       בשנים האחרונות המשרד עשה כמה צעדים לקידום של פריסה מהירה

אלירן זרד:  יש צורך להתמודד עם ביקושים גוברים, עם טכנולוגיה שמתפתחת, עם דרישות כיסוי

אלירן זרד:  המשרד הצהיר כמה פעמים שהוא נרתם למאמץ להמשיך לפרוס

אלירן זרד:  הוקם צוות בין-משרדי ב-2020 שנועד להסיר חסמים

אלירן זרד:  התקבלו החלטות ממשלה בנושא הזה, האחרונה מביניהן בפברואר 2023 שהחליטה גם כן על צוות בין-משרדי לקידום של פריסה של רשתות תקשורת סלולרית

אלירן זרד:  הצוות הבין-משרדי הזה היה אמור להגיש את מסקנותיו באוגוסט 2023

אברהם בצלאל: איפה אנחנו אוחזים כרגע?     

רוני חורי: אני יכול להתייחס?      

אברהם בצלאל: כן

רוני חורי: בוקר טוב, הצוות התכנס כבר שש פעמים

רוני חורי:  המלחמה קצת שיבשה את עבודתו של הצוות

רוני חורי:  מיותר לציין שמאז שהמלחמה פרצה אנחנו הוסתנו בלתת מענה לצרכי המדינה והצבא לטובת המלחמה

רוני חורי:  הצוות הזה צפוי להתכנס שוב עד סוף החודש הזה ובתקווה שהמסקנות יוגשו לשר עד סוף החודש הבא

אברהם בצלאל: אוקיי

אלירן זרד: דבר נוסף שדובר עליו, שר התקשורת הופיע בפני ועדת הכלכלה אם אני לא טועה בקיץ, ושם דובר על קידום של חוק תשתיות תקשורת

אלירן זרד:  אנחנו לא מכירים יותר מזה אבל נשמח לשמוע אם למשרד יש - - -      

רוני חורי: כמו כל דבר גם זה נתקע בגלל המלחמה

רוני חורי:  ממש לפני שבוע נכנסה לתפקידה מנכ"לית חדשה למשרד, עם הנחיה של השר לקדם את הנושא הזה

רוני חורי:  כל נושא חוק תשתיות תקשורת, אני מאוד מקווה שיביא אותנו לגאולה בכך שבשכונות חדשות יקומו תשתיות ביוב, חשמל, מים, תקשורת קווית וסלולרית בנשימה אחת, ויישאר לצוות שנמצא פה לעקוב אחרי סגירת הפערים בשכונות הקיימות כדי שבאמת נביא בשורה לעם ישראל

אלירן זרד: אז זה בשלב גיבוש במשרד

רוני חורי: כן

אלירן זרד: אחד הדברים שעלו במסמכים הקודמים וזה דובר גם בוועדות, גם פה אני חושב, הפיקוח על החברות הוא נעשה על בסיס דיווחים שמתקבלים מהחברות

אלירן זרד:  דובר פה כמה פעמים על זה שלמשרד אין כלי שהוא מקיף לביקורת של מיפוי של כלל הקליטה בכל הארץ

רוני חורי: מתי זה נכתב, במרץ 2023?     

אלירן זרד: זה מה שעלה מהמסמך הקודם

אלירן זרד:  אנחנו לא יודעים לגבי היום

רוני חורי: זה כבר אז היה לא מדויק כי המשרד עשה שימוש בכלי של Drive Test, וכבר בשנת 2022 שהסתיימו בדוחות פיקוח

רוני חורי:  מה שחשוב באירוע הזה, שכל הממצאים והליקויים תוקנו על ידי החברות

רוני חורי:  זה אחד

רוני חורי:  דבר שני, נעשה שימוש בכלי הזה במקומות נוספים

רוני חורי:  האירוע המסיבי והגדול היה בכל שטחי המועצה של רמת הנגב

רוני חורי:  זה נעשה באוגוסט

אלירן זרד: זה גם מופיע במסמכים על ה-Drive Test

רוני חורי: זה רק לא מדויק לגבי מרץ 2023 אבל בסדר

אלירן זרד: זה נכון למרץ 2023 שלא היה כלי

אלירן זרד:  נשמח לשמוע אם יש עדכון

אלירן זרד:  גם הדגשנו שזה כלי שהוא מקיף מיפוי של כל האזורים

אלירן זרד:  Drive Test, אנחנו מכירים

אלירן זרד:  כתבנו על זה, הכול מופיע

רוני חורי: אני חייב לציין עוד דבר

רוני חורי:  Drive Test הוא כלי נפרד ועצמאי

רוני חורי:  אנחנו כמו כל רגולטור אחר בעולם, בעיקר באירופה כי אנחנו נמצאים תחת המטריה האירופית בעניין הזה

רוני חורי:  קבלת מידע מהחברות הוא אירוע מקובל בלנתח את המידע הזה ולהגיע למסקנות כאלה ואחרות

רוני חורי:  זה אירוע מקובל

רוני חורי:  זה ציר נוסף, בנפרד שגם בו אנחנו עושים שימוש לצרכי פיקוח ואכיפה

אלירן זרד: אז אני אומר גם בעניין הזה שציינו כמה פעולות שהמשרד עשה בשנים האחרונות בשביל להגביר את הדרישות של הכיסוי ואת האכיפה מול החברות, כמו שצוין פה, העניין של ה-Drive Test והבדיקות והדוחות שנשלחו לחברות

אלירן זרד:  זה פעולה נקודתית

אלירן זרד:  תקן דיווח חדש שהוגדר שמאפשר דיווח של הכיסוי הסלולרי על בסיס GIS, מערכת של מיפוי גיאוגרפי, והגדלת דרישות הכיסוי שלהן נדרשות חברות הסלולר ברישיון שלהן

אלירן זרד:  התהליך של סיום פעילותן של האנטנות מדור 2 ו-3 אמור להסתיים ב-2025

אלירן זרד:  זה בשלבים

אלירן זרד:  המשרד בטח יוכל להסביר

אלירן זרד:       אנחנו גם הצגנו כמה דוגמאות לנושא הזה של כיסוי סלולרי ומערכות שבודקות את רמת הכיסוי של התקשורת

אלירן זרד:  הבאנו דוגמה אחת למשל מבריטניה ששם רשות התקשורת Ofcom מאפשרת לאזרחים לקבל אפליקציה לטלפון שלהם

אברהם בצלאל: זה מה שדיברנו גם בוועדה הקודמת, שבן אדם יכול לדעת איפה יש לו קליטה ומה קורה איתה

אלירן זרד: כן, וזה אפילו לפי איזה חברה, איזה רשת סלולרית, האם זה מידע, האם זה G5, כל הנושאים האלה

אלירן זרד:  בנוסף יש באתר שלהם גם מפות של כיסוי שאפשר לראות בדיוק

אלירן זרד:  בכל אזור אתה יכול להכניס מיקוד במפה ולראות בדיוק איזה חברה מכסה, איזה סוג טכנולוגיה

אלירן זרד:       בדיונים של ועדת המשנה לענייני איו"ש, ועדת המשנה של חוץ וביטחון - - -      

אברהם בצלאל: שם זה קטסטרופה

אלירן זרד: כן, היו כמה דיונים גם כן וסקרנו אותם, התייחסנו אליהם

אלירן זרד:  שם הגיע ראש מועצת מטה בנימין והוא טען שהם שכרו חברה פרטית שעשתה מיפוי של כל המועצה שלו ברמת הבית הבודד

אלירן זרד:  זה עוד דוגמה, גם בריטניה וגם פה

אלירן זרד:  זה מתקשר לנושא האחרון שעסקנו בו, שזה גם סוגיה שעלתה בשנה האחרונה בכמה דיונים בוועדת המשנה לענייני איו"ש, סוגיית התקשורת ביהודה ושומרון, הרשת הסלולרית

אלירן זרד:  שם נמצא שיש בעיה יחסית רצינית אפילו יחסית לפריפריה בשאר הארץ, והיא ייחודית במיוחד בגלל החשיבות הביטחונית של המקום והצורך לתת מענה, והשימוש של הצבא גם בתקשורת הסלולרית

אלירן זרד:  היום יש גם יותר מילואים שם ויותר פעילות, אז יש יותר צורך

אלירן זרד:  שם הרגולטור זה המינהל האזרחי, קמ"ט תקשורת בתוך המינהל האזרחי

אלירן זרד:  הרישיון של החברות שם הוא מקביל לרישיון שקיים בשאר חלקי הארץ

אלירן זרד:  הוא מחייב כיום ב-2024 בכיסוי של 95%

רוני חורי: לא לכל הכבישים

אלירן זרד: בדיונים דובר על זה שרמת הכיסוי כיום, קמ"ט התקשורת ציין שהיא בין 70% ל-75% מהשטח הנדרש

אלירן זרד:  שר התקשורת הופיע בנובמבר בוועדת איו"ש והוא הודיע שנכתב צו עיצומים שמאפשר למינהל האזרחי לאכוף את הדרישות והוא יכנס לתוקף החל ממרץ 2024

אלירן זרד:  גם הוא דיבר על זה שהושג תקציב בשביל לבנות על ידי המשרד יותר אתרים של מתקני שידור

אלירן זרד:  אותרו שם 72 מיקומים שיש בהם בעיה של היעדר קליטה וזה נמצא בטיפול

אלירן זרד:  חלק מהם יכולים להיות בתוך מבנים של הצבא, על תרנים של הצבא, וחלק באזורים יותר מאתגרים

אלירן זרד:  זהו, זה המצב באיו"ש

אברהם בצלאל: אוקיי

אברהם בצלאל:  אני אשמח לשמוע התייחסות גם של המשרד

אברהם בצלאל:  חורי, אם אתה יכול להתייחס לזה, כי אתה אמרת שהוספתם בחודשים האחרונים לטיפול בענייני המלחמה

רוני חורי: אני חייב להתחיל עם משהו שיהיה ברור לכול, כי כשזה נאמר לפני ה-7 באוקטובר לא נתנו על זה את הדעת

רוני חורי:  התקשורת הסלולרית הצילה חיים של עשרות רבות של אנשים, מה שאני יודע

רוני חורי:  יכול להיות שזה יותר מכך, וזה חשוב שזה יהיה על ראש שמחתנו המשפט הזה, כי אנחנו את כל זה עושים בשביל זה

רוני חורי:       כמו שנאמר קודם לכן לגבי התכנון לשלב את חברות הסלולר בשלב התכנון, אגב, גם בעיריית ירושלים בחידוש האורבני שהם עושים בקריית יובל וגם בבית שמש, עושים את זה בצורה וולונטרית כי הם מבינים שהמרדף אחרי התקשורת הסלולרית אחרי האכלוס היא מורכבת מאוד ועדיף לטפל בזה לפני שמאכלסים ולפני שבונים

רוני חורי:       מה המשרד עשה בתקופה האחרונה? אז קודם כל הוסרו חסמים להקמת תשתיות במתקנים ביטחוניים על ידי כל החברות

רוני חורי:  היה חסם כזה

רוני חורי:  מאוקטובר 2023 עד היום הוקמו מעל 50 אנטנות, מתוכן 19 בפריפריה

רוני חורי:  אני מגדיר פריפריה גם ערים כמו הרצליה, גם כפר סבא פריפריה סלולרית, לא פריפריה חברתית, כי שם מונעים הקמת אנטנות בכל מיני קונצים ופטנטים

רוני חורי:  בהרצליה לפחות זה קורה באופן מובהק

רוני חורי:       המידע שמועבר למשרד על ידי חברות הסלולר והמידע שנאסף על ידי המשרד על ביצוע הרשת נותנים לנו תמונה לגבי מצב הכיסוי ברחבי הארץ

רוני חורי:  יש פעולות רגולטוריות שהמשרד עושה מול חברות הסלולר

רוני חורי:  ברשותך, אני לא אזכיר את זה פה

אברהם בצלאל: אתה אומר שיש אכיפה?     

רוני חורי: כן

רוני חורי:  אם חמישה דוחות יצאו ביוני או יולי 2022 וכל הליקויים טופלו, אז זה מדבר בעד עצמו

רוני חורי:       המשרד מעורב בפעילות ענפה מול רכבת ישראל כדי לסגור פערים בתוך המתחם של רכבת ישראל, בגישה לתוך הרכבת וגם לאורך המסילה

רוני חורי:  אנחנו עושים ניסוי

רוני חורי:  כשאני אומר אנחנו זה חברות הסלולר, רכבת ישראל ומשרד התקשורת על מנת למפות

רוני חורי:  יש שלושה פתרונות שונים שנבחנים על מנת להכניס את האות הסלולרי לתוך הקרונות

רוני חורי:  הפעילות נעשית בשיתוף פעולה הדוק של משרד התקשורת יחד עם משרד התחבורה, רכבת ישראל וכמובן חברות הסלולר

רוני חורי:  אנחנו בעזרת השם נעלה את הסלולר על הפסים, תרתי משמע

אברהם בצלאל: מתי להערכתך? כי גם בדיון הקודם שמענו את המגמה הזאת

אברהם בצלאל:  כבר עברה תקופת זמן

רוני חורי: זה לא קורה מהיום למחר

רוני חורי:  זה חתיכת מסע שכולם צריכים להיות מעורבים

קריאה: רוני, מאז שנחתם צו אלוף הוצאו דוחות אכיפה באיו"ש?         

רוני חורי: תשאלי אותו

רוני חורי:  אני לא מטפל באיו"ש

רוני חורי:       טיפלנו בכל נושא המנהרות

רוני חורי:  מי שירושלמי מכיר, כביש 16 והגבעה הצרפתית נפתחו עם סלולר משדר מהיום הראשון

רוני חורי:  אנחנו עושים עבודה גדולה מאוד בכל נושא העיבוי האנרגטי כדי לתת מענה לתרחיש הייחוס של מערכת הביטחון ורח"ל, שזה חתיכת אירוע

רוני חורי:  זה מטופל ברמת מנכ"ל ושר

רוני חורי:  הייתה חלוקה של מכשירי אירידיום

רוני חורי:  אלה מכשירים לווייניים שניתנים לרבש"צים, למוקדים נבחרים ששם צריכים ליצור רצף תקשורת במצב חירום, כי אם קורה שיש עלטת תקשורת או עלטת חשמל או איזה אירוע כזה או אחר, שתמשיך להיות רציפות תקשורתית בין אותם מוקדים לבין הגופים השונים שהם צריכים לפנות אליהם

רוני חורי:      לגבי מי שנתקע בכביש

רוני חורי:  אדוני היושב-ראש, אם אני עכשיו נמצא בצרה ואני מתקשר 100, זה לא חשוב באיזה רשת אני נמצא

רוני חורי:  כל רשת שקולטת אותי אני יוצא דרכה

רוני חורי:  הרשת הכי טובה שאני קולט אותה, אני יוצא דרכה ולא משנה איזה רשת אני

רוני חורי:  זה גם 100, גם 101 וגם 102

רוני חורי:  כל טלפוני החירום יוצאים

אברהם בצלאל: כן, אבל קרה מקרה שמישהו עצר לעמוד בצד בגלל שהוא בשיחת טלפון, לפני תקופה, וירו בו

אברהם בצלאל:  בסוף כשאין קליטה סלולרית נורמלית בכבישים - - -      

רוני חורי: אני לא יודע אם ירו בו בגלל התקשורת הסלולרית

אברהם בצלאל: לא בגלל זה

אברהם בצלאל:  בסוף היום אנשים נמצאים בכבישים כאלו מסוכנים

אברהם בצלאל:  ברגע שאין לך קליטה סלולרית נורמלית זה משבש לך גם את הנסיעה וזה יכול להגיע לכל מיני דברים אחרים, לא דווקא ה-100 פה

אברהם בצלאל:  אמרתי, הדוגמה שברגע שבן אדם עכשיו נפל לאיזה תעלה ואפילו לא יודעים איך יכולים לאתר בגלל שהוא נמצא במקום ללא קליטה

רוני חורי: אנחנו בודקים גם את נושא הכבישים

רוני חורי:  נושא הכבישים נמצא במצב טוב

רוני חורי:  יש מקומות שצריך לשפר אבל מצב הכבישים הוא טוב

רוני חורי:  הוא לא כמו שנדרש ברישיון אבל הוא טוב

אברהם בצלאל: כשמדברים על 70% במקום 95%, 20% לא - - -      

רוני חורי: חברי דודו יפרט אחר כך

רוני חורי:  אני לא יודע לתת תשובות בעניין

אברהם בצלאל: לגבי בתים מה המצב? מודיעין עילית, קיבלתי רשימה

רוני חורי: מודיעין עילית גם דודו ידבר

רוני חורי:  אני אדבר על לוד, אני אדבר על בית שמש, אני אדבר על מקומות נוספים שלא מאפשרים

רוני חורי:  אתה יודע, בפרשת השבוע הקודמת קראנו על ירידת המן

רוני חורי:  המן יורד מהשמיים

רוני חורי:  הסלולר לא יורד מהשמיים

רוני חורי:  צריך להרים אותו לשמיים כדי שיירד על האנשים, ואני אומר את זה בכאב גדול, כי אם לא מקימים אנטנות אז אין סלולר

רוני חורי:  זה לא מן

רוני חורי:  המן ירד מהשמיים

אברהם בצלאל: אני יודע שיש תמ"א/36

אברהם בצלאל:  אנחנו הבנו בדיון הקודם שיש חוסר תקשורת, נקרא לזה ככה, בין הרשויות לבין מינהל תכנון, נכון?      

ענת בן משה: חוסר הלימה בין הדרישות של הרשויות המקומיות והתושבים לבין האפשרות שלנו והעמדה הערכית של רשויות מסוימות ביחס להקמת אתרים סלולריים, ולכן ברשויות שבהן יש שיתוף פעולה עם הרשות המקומית, אז קמים אתרים ואתה לא תשמע על בעיות תקשורת, ובמקומות שבהם כמו שאמר רוני, נתן דוגמה יפה, לא יורד מהשמיים

אברהם בצלאל: הרצליה

ענת בן משה: הרצליה

ענת בן משה:  דרך אגב, סתם לסבר את האוזן

ענת בן משה:  בבית"ר עילית עד לפני שלוש שנים אי אפשר היה להוציא שיחה

ענת בן משה:  ברגע שהם שיתפו איתנו פעולה ואמרו, בואו תקימו מה שאתם יכולים, הקמנו מעל שישה אתרים סלולריים תוך שנה

ענת בן משה:  זה חווית משתמש שונה לגמרי

אברהם בצלאל: אז איפה הבעיה? זה להושיב את ראשי הרשויות ביחד עם מינהל תכנון לישיבה ולסדר את זה?     

ענת בן משה: ראשי רשויות, או שיש להם עמדה ערכית אישית נגד סלולר או שרוצים את זה אבל לא מול הפנים שלהם אלא תקימו בכפר סבא כדי לשרת את הוד השרון למשל, סתם כדוגמה

ענת בן משה:  איפה שלא נותנים להקים, לא יהיה שירות טוב

אברהם בצלאל: למה ראש רשות, יש לו עניין לא להקים?     

ענת בן משה: אם יש לו התנגדות של תושבים, אז הוא לא מוכן להתמודד

ענת בן משה:  זה שאלות טובות למי שמתנגד

ענת בן משה:  אני יכולה לתת הרבה תשובות

ענת בן משה:  אני חושבת שלא אני צריכה להשיב על זה

ענת בן משה:  אולי רוני ירצה להרחיב

רוני חורי: אני לא רוצה להרחיב על זה

רוני חורי:  אני לא רוצה להכפיש

אברהם בצלאל: בדיון הקודם אני זוכר שדיברת מאוד רציני בנושא הזה

רוני חורי: אני לא סתם פתחתי את התייחסותי בכך שתקשורת סלולרית מצילה חיים

רוני חורי:  זה לא נתון לפרשנות

רוני חורי:  זה עובדות

רוני חורי:  המשפט הזה לא נועד לאלה שיושבים בחדר, נועד גם לאלה שלא יושבים בחדר כדי שיידעו מה הם מעוללים אם הם לא מאפשרים הקמת אנטנות

אברהם בצלאל: אני יכול לקבל רשימה של רשויות שיש לנו קשיים איתם?     

רוני חורי: אני ברשותך מבקש שתפנה לשר

רוני חורי:  לשר יש את המידע

רוני חורי:  זה מידע שצריך לצאת מהמשרד

אברהם בצלאל: אני חושב שהוועדה צריכה להוציא מכתבים מסודרים לרשויות האלו

אברהם בצלאל:  זה חלק ממסקנות הוועדה אני חושב

רוני חורי: אתם מוזמנים לפנות למנכ"לית או לשר

רוני חורי:  ברשותכם, אני לא אוציא את זה פה

אברהם בצלאל: לא ביקשתי להביא את זה עכשיו

אברהם בצלאל:  אמרתי לשלוח את זה לוועדה כדי שנוכל לטפל בנושא הזה

רוני חורי: בבקשה

רוני חורי:  אני יודע שהשר מטפל בזה אבל מה שתחליט

רוני חורי:       יש עוד מהלך שהשר נתן בו, זה לאפשר שימוש ב-eSIM כדי להקל על הניידות בין הרשתות כמובן במכשירים תומכים

רוני חורי:  לא כל מכשיר תומך ב-eSIM, אבל כל מכשיר שתומך ב-eSIM ורוצה להתנייד יכול להתנייד גם ב-eSIM

אברהם בצלאל: אוקיי

אברהם בצלאל:  בבקשה

דודו כהן: דודו כהן, קמ"ט תקשורת ודואר במינהל האזרחי

דודו כהן:  אני אשתדל לא לחזור על הדברים של רוני

דודו כהן:  מבחינת יהודה ושומרון יש סך הכול 520 מוקדי שידור של שלושת החברות

דודו כהן:  רק כדי לסבר את האוזן, ביהודה ושומרון פועלות גם שתי חברות סלולריות פלסטיניות

דודו כהן:  חברה אחת, יש לה 720 מתקנים ולחברה הגדולה יש קרוב ל-1,300 מתקנים, אז תבינו את סדרי הגודל

אברהם בצלאל: האם ישראלי יכול להיות מחובר לכזאת רשת סלולרית?     

דודו כהן: לצערי לא אבל יש אפשרות לקנות כרטיסי סים, מה שנקרא פריפייד, ואני יודע שחלק מהיישובים באיו"ש עושים את זה רק בשביל לשמור

דודו כהן:  אמרנו, מציל חיים

דודו כהן:  באיו"ש זה מעל ומעבר

אברהם בצלאל: סליחה שאני קוטע אותך באמצע

אברהם בצלאל:  איך זה שלפלסטינים יש קרוב ל-2,000 מקומות של שידור ואנחנו בקושי עם איזה 520 שאמרת?      

דודו כהן: קודם כל הפלסטינים, רוב המתקנים שלהם זה בשטחי A ו-B

דודו כהן:  צריך לזכור שזה ה-100%

דודו כהן:  יהודה ושומרון, יושבות פה החברות ואני לא סתם שמתי את הנתון של 70%

דודו כהן:  זה גם קצת יותר מידי אופטימי 70%–75%

דודו כהן:  צריך לזכור שהאזורים של איו"ש, אני אומר את זה פה, לא בעדיפות ראשונה אצל החברות גם בגלל שהשוק פה הוא כשל שוק

דודו כהן:  נכון שבאיו"ש יש חצי מיליון תושבים, אבל בישראל, מה שאני קורא פה לצורך ההבחנה, יש כמעט 9 מיליון תושבים

דודו כהן:  צריך לקחת את זה בחשבון

אברהם בצלאל: זה לא שווה להם כלכלית?     

דודו כהן: אני חושב שיש פה איזשהו כשל שוק

דודו כהן:  אנחנו מדברים כבר מספר שנים בעניין הזה

דודו כהן:  ב-2017 עשינו איזושהי תוכנית

דודו כהן:  היא לא צלחה

דודו כהן:  לפני כן עשינו תוכנית נוספת עם החברות להקים מתקנים

דודו כהן:  גם זה לא כל כך צלח

אברהם בצלאל: אז אני מבין שיש דווקא בעיה עם החברות

דודו כהן: זה לא חד-חד-ערכי, כלומר זה לא בעיה של החברות רק

דודו כהן:  יש גם בעיה של היישובים

דודו כהן:  חלק מהיישובים לא מאפשרים הקמת מתקנים בתוך היישוב עצמו, ראה מקרה נעלה לאחרונה שעשינו, עד כדי כך שבסופו של דבר המתקן הוקם בסיוע מג"ב ומשטרה שאבטחו את האזור כנגד התושבים, עד כדי כך שזריקות אבנים ואני לא יודע עוד מה, קללות וכל מה שקשור לזה, אז יש לנו גם מזה

דודו כהן:  זה לא רק עניין של החברות, זה גם עניינים של ההתיישבות

אברהם בצלאל: איך אנחנו דואגים שהציבור עצמו יצליח להבין שזה מציל חיים? בדיון הקודם היה חלק מהטענות שהציבור מפחד בהסתכלות שלו שאולי זה קרינה וזה יכול לגרום למחלות או לכל מיני דברים כאלו ואחרים

אברהם בצלאל:  בסוף צריך גם הסברה

אברהם בצלאל:  השאלה היא מה החברות עושות בהסברה בדבר הזה או מה עושים אצלכם ברשות? זה עניין של חינוך והסברה

דודו כהן: בכל מקום שראש מועצה או מזכיר יישוב מבקש לקיים שיחה עם חברות הסלולר, להביא נציג שיבוא ויפרט ויוריד את החששות של הנושא של קרינה

דודו כהן:  לא דובר פה אבל העניין של הקרינה הוא כזה שככל שאתה קרוב יותר לאנטנה זה יותר טוב, לא פחות טוב

דודו כהן:  אנשים פסיכולוגית לא מבינים את זה

דודו כהן:  זה בדיוק הפוך

דודו כהן:  ככל שאתה מתרחק מהאנטנה ומכשיר הטלפון שלך מתאמץ יותר, אז הקרינה היא יותר חזקה

דודו כהן:  לגוף שלך זה יותר מסוכן

דודו כהן:  רוני דיבר על המן משמיים

דודו כהן:  אני אומר, אין דבר כזה

דודו כהן:  אי אפשר שלא יהיו אנטנות ותהיה קליטה

דודו כהן:  יש אצל המתיישבים בהתיישבות מן כזה משפט, תשים את האנטנות ואת הקרינה אצל הפלסטינים ואת הקליטה אצלנו

דודו כהן:  ככה מבקשים ממני כי אני מאשר גם לפלסטינים הקמת מתקנים

דודו כהן:  זה לא הולך

דודו כהן:  מי שרוצה קליטה צריך להבין שצריך להיות אנטנה ליד

אברהם בצלאל: למה אתם לא עושים דיונים יזומים בנושא הזה?     

דודו כהן: אנחנו כמובן עושים דיונים יזומים

אברהם בצלאל: הרי בסוף אין פתרון אחר

אברהם בצלאל:  בסוף אתה צריך גם שהתושבים יסכימו לשים את זה

אברהם בצלאל:  בשביל שראש הרשות או ראש המועצה יסכים אתה צריך שהתושבים שלו יסכימו, שיהיה לו סוג של רוגע מהם

אברהם בצלאל:  בסוף זה ביצה ותרנגולת

אברהם בצלאל:  פשוט צריך לטפל בבעיה בשביל שנוכל באמת להתקדם, כי אם לא אנחנו ניפגש פה עוד כמה שנים ואנחנו נהיה באותו מצב

דודו כהן: קודם כל אנחנו נפגשים באופן תדיר עם היישובים, עם ראשי המועצות

דודו כהן:  אנחנו עושים הרבה דברים, מעל ומעבר גם בגלל שיטת הרישוי הייחודית שלנו שהיא שונה ממה שקיים במה שנקרא בתוך הקו הירוק

דודו כהן:  אנחנו מוציאים רישיון תשתית לחברות לכל מתקן תקשורת, ולכן זה גם מערב אותנו בעבודת המטה ולכן זה גם מערב אותנו מול הרשויות המקומיות

דודו כהן:  זה ייחודי לאיו"ש, לא קיים בתוך הקו הירוק ולכן זה מערב אותנו

דודו כהן:       הפיקוח והאכיפה ביחס לחברות בעניין הזה של היכולת לקדם מתקנים הוא הרבה יותר טוב

דודו כהן:  למשל נסיעות מבחן Drive Test, בשלוש שנים האחרונות עשינו 45 נסיעות מבחן

דודו כהן:  העברנו את זה לטיפול החברות

דודו כהן:  אנחנו כל הזמן בקשר איתם

דודו כהן:  רוב הדברים מתוקנים אבל חלק מהדברים פשוט צריך לקדם מתקנים בעיקר בצירי הכבישים

דודו כהן:  אנחנו מתמקדים בכבישים באיו"ש כי זה מה שמציל חיים, תרתי משמע באיו"ש ולכן זו ההתמקדות שלנו

דודו כהן:  לא סתם כתבתם פה שיש 72 מתקנים

דודו כהן:  איך הגענו לזה? פשוט עשינו Drive Test

דודו כהן:       ב-90% מהכבישים באיו"ש היום לאחר נסיעות מבחן שלנו אנחנו יודעים בדיוק את התמונה

דודו כהן:  אנחנו יודעים איפה חסר

דודו כהן:  אנחנו יודעים להגיד לאיזה חברה יש קליטה במקום מסוים ולאיזה חברה אין, ורוב המקרים זה פחות או יותר אותו דבר

דודו כהן:  אין הבדלים גדולים בין החברות

דודו כהן:  אגב, 520 מתקנים פחות או יותר מתחלקים שליש, שליש, שליש

דודו כהן:  פלאפון קצת פחות, PHI קצת יותר בגלל הפרויקט של הסלולר הצבאי

דודו כהן:  אני לא רוצה להרחיב פה אבל בעיקרון זה תמונת המצב

אברהם בצלאל: דודו, להערכה שלך מתי אנחנו באמת נוכל לכסות, לפחות להגיע ל-90%? אנחנו ב-70%

אברהם בצלאל:  איך מגיעים ל-90%? אני גם נוסע בכבישים האלו

אברהם בצלאל:  נתקע

אברהם בצלאל:  אני אומר לך, אני שומע את זה כל היום מאנשים, וזה לא מקטעים קטנים

אברהם בצלאל:  אתה יכול לנסוע דקות ארוכות ואין לך כלום

רוני חורי: אני מציע שתשאל את האנשים שמתלוננים אם הם אלה שהפגינו נגד הקמת הסלולר

אברהם בצלאל: אני מדבר עכשיו על צירי הכבישים

רוני חורי: זה אותו אחד שבאותה נשימה הוא סיפר על נעלה כי כמעט תקפו אותי פיזית שם

אברהם בצלאל: עכשיו אני מדבר על צירי הכבישים

אברהם בצלאל:  אתה נוסע לכיוון אלעזר, אתה יכול לנסוע מקטעים גדולים

אברהם בצלאל:  רוני, אני מתפלא שאנחנו ב-443 עוד לא הצלחנו להגיע לפתרון

אברהם בצלאל:  זה גם הציר שלו?     

רוני חורי: איו"ש זה ציר שלו

רוני חורי:  443, יש את הקטע עד מכבים

רוני חורי:  ממכבים זה עובר אליו

רוני חורי:  בכניסה לירושלים, כביש 50 זה חוזר אליי

אברהם בצלאל: דודו, גם 443

אברהם בצלאל:  תחשוב, זה כביש כל כך מרכזי

אברהם בצלאל:  יש לך מקטעים בכביש שאין לך שם קליטה

דודו כהן: אני לא יודע באיזה רשת אתה

אברהם בצלאל: לא רק אני

דודו כהן: אני לא אומר שבכביש 443 אין ניתוקים

דודו כהן:  יש אכן

אברהם בצלאל: למה אי אפשר למצוא פתרון? אנחנו נמצאים בשנת 2024

אברהם בצלאל:  איך לא מוצאים פתרונות? יש כל כך הרבה אנטנות של הצבא

אברהם בצלאל:  אי אפשר למצוא איזה פתרון? אני ממש משתגע לפעמים

אברהם בצלאל:  איפה אנחנו נמצאים?      

רוני חורי: יש מקומות שיש ניתוקים מסיבות ביטחוניות ואני לא ארחיב

רוני חורי:  זה הכול

רוני חורי:  אתה רוצה, אחר כך נעדכן אותך

דודו כהן: אני לא רציתי להגיד את זה אבל אמרת

דודו כהן:  איתרנו 72 פוליגונים שבהם יש היעדר קליטה

דודו כהן:  בדרך כלל זה של שלושת החברות

דודו כהן:  יש מקרים שזה שתי חברות ויש מקרים שזה חברה אחת

דודו כהן:      לעניין של לרתום את ההתיישבות, אנחנו בחודש הקרוב עושים כנס ראשי התיישבות כדי להסביר להם את המצב

דודו כהן:  להסביר להם שאי אפשר מצד אחד להגיד, אני מתנגד שיהיה אצלי ביישוב, ומצד שני אני רוצה קליטה

דודו כהן:  זה לא הולך יחד

דודו כהן:  זה הכנס שנעשה בחודש הקרוב

דודו כהן:  נסביר לראשי הרשויות בדיוק את המצב, מה התוכנית שלנו

דודו כהן:  שאלת מה הוא פרק הזמן

דודו כהן:  לא מכסים 72 מיקומים בחצי שנה או בשנה

דודו כהן:  אנחנו מניחים שלפחות מחצית מזה יהיה במהלך של שלוש שנים

אברהם בצלאל: איך זה עובד?      

דודו כהן: מי שיקבע את סדרי העדיפויות בעיקר, יחד אנחנו מול פיקוד מרכז כי בסופו של דבר הצורך הוא צורך ביטחוני

דודו כהן:  אנחנו מתמקדים לא רק ביישובים עצמם, אלא מה שמעניין אותנו זה צירי הדרכים, הכבישים, כי שם הבעיות

דודו כהן:  אנחנו גם זיהינו שבמקרים מסוימים זריקות אבנים ואפילו מעבר לכך מתבצעים דווקא במיקומים שבהם אין קליטה, לכן אנחנו מתקדמים בעניין הזה מתוך כוונה של פרק זמן של שנתיים-שלוש לסיים את המוקדים

דודו כהן:  443 הוא בעייתי כי האנשים נוסעים, אבל הניתוקים שם הם לא משמעותיים במובן הביטחוני של העניין

דודו כהן:  יש מיקומים, ציר 60, אזור הר חברון - - -     

אברהם בצלאל: אני מדבר מעבר לביטחוני

אברהם בצלאל:  למה בן אדם שנוסע ב-443, הוא צריך לעדכן מראש, אני נכנס ל-443, סיכוי גדול שאנחנו ננתק את השיחה באמצע

אברהם בצלאל:  בהסתכלות שלי אנטנה אחת יכול מאוד להועיל

מורן חדד: מורן חדד, ראש ענף תיאום אזרחי במינהל האזרחי

מורן חדד:  ברשותך, היושב-ראש, אני אשמח לומר שאני חושבת שכל היושבים פה בחדר יסכימו שנדרש לטפל גם וגם, אבל נכון רגע להתחיל באתרים שאנחנו יודעים שמהווים סכנה ביטחונית, לכן מה שדודו ציין פה זה, שאנחנו אחרי המיפוי שנעשה פה במינהל ואיתרנו את 72 המקומות שבהם אין קליטה, אנחנו מתאמים את זה מול הפיקוד, מבינים את סדר עדיפות מספר אחד של המקומות הביטחוניים

מורן חדד:  התוכנית שהוא מדבר עליה היא תוכנית עכשיו עד שלוש שנים שבה אנחנו מתחילים בלג הראשון עם האזורים הביטחוניים וממשיכים קדימה

מורן חדד:       בסוף כמובן שהמטרה היא לטפל בכל ה-72 מקומות

מורן חדד:  אגב, לא אמר את זה דודו אבל אני אגיד

מורן חדד:  ה-72 האלה, בוועדה הבאה יכול לצאת פה מספר אחר

מורן חדד:  זה אירוע דינמי, זה אירוע נושם

מורן חדד:  נקים אנטנה, נקים תורן, זה ייתן מענה, המספר יקטן, אבל יכול להיות שנמשיך עוד מיפויים ועוד Drive Test ונגלה עוד מקומות

מורן חדד:  זה לא הרמטי

מורן חדד:  בסוף צריך להבין שהרשימה הזאת היא רשימה נושמת ולכן המספרים, 72 זה לא לעולם חוסן

מורן חדד:  יכול להיות שבוועדה הבאה אנחנו נשמע מספר אחר, אבל זה מטופל ויש תוכנית ויש תיעדוף והתיעדוף מתואם עם פיקוד המרכז, ונכון לנו לתת מענה קודם כל לאירועים הביטחוניים שאנשים יוכלו להזעיק עזרה כפי שנאמר פה, יוכלו להגיע בבטחה

אברהם בצלאל: אוקיי

נעם דן: נעם דן ממשרד האוצר

נעם דן:  אני חושבת שזה דיון מאוד חשוב ואין ספק שיש פה בעיית קליטה בפריפריה לרבות ביהודה ושומרון

נעם דן:  צריך רק לחדד שהבעיה היא באמת בכיסוי, כלומר באוניברסליות של הפריסה ולא ב-G5 שזה עלה פה או מהירויות גבוהות

נעם דן:  זה לא הדגש

נעם דן:  כל הנושא של 5G לא קשור לשיפור הקליטה בפריפריה

נעם דן:  אם כבר יהיה G5, אז לדעתי החברות יבקשו להקים אתרי G5 באזורים צפופים ולא בפריפריה

נעם דן:       נציג הממ"מ דיבר פה על נושא האכיפה

נעם דן:  לדעת משרד האוצר פה קבור הכלב, כלומר חייבות חובות כיסוי ברישיונות של חברות הסלולר שהותקנו במכרז התדרים של שנת 2020

נעם דן:  החובות מדברות על כיסוי של 95% משטח הארץ ו-99% מהאוכלוסייה מתוך המטרה להבטיח קליטה בפריפריה

נעם דן:  זו הייתה המטרה, לרבות ביהודה ושומרון, לכן מה שצריך לעשות בשביל להבטיח שהחברות עומדות בחובות שלהן זה לאכוף הן בפריפריה והן ביהודה ושומרון, במיוחד לאחר שנחתם צו העיצומים שזה צעד מאוד חשוב ואבן דרך מאוד חשובה ואנחנו מאוד שמחים עליה, ובעיקר בצירים כמו שאמר פה הקמ"ט ואני מסכימה איתו מאוד

נעם דן:      מבחינת המלצות קונקרטיות, ההצעה שהעלית פה לעניין הרשויות המקומיות היא חשובה מאוד, כי קשה לבוא בטענה לחברות ולאכוף נגדן כשהרשויות מעכבות את ההקלה של אתרי הסלולר

נעם דן:  בנוסף, הצעה שאנחנו העלינו כמה פעמים זה הקמת אתרים בבסיסים צבאיים לעניין יו"ש, וכמובן מה שגם אמרת על חינוך שוק

נעם דן:  הפגישה שאתם רוצים לעשות לרשויות מקומיות נראית לי כמו צעד מאוד נכון, אבל זה גם פער שפשוט רשויות לא רוצות להקים אתרים

נעם דן:  הרצליה, נאמר פה - - -      

רוני חורי: בעזרת השם כשיהיה החוק לתשתיות תקשורת אני מאוד מקווה שאנחנו נהיה במצב אחר

רוני חורי:  אנחנו חייבים להיות במצב אחר כדי שהדיון שיהיה פה עוד חמש שנים ידבר על דברים אחרים

נעם דן: אבל נגיד שבחוק ההסדרים של שנת 2021 אנחנו קידמנו הצעה של פטור מהיתר שלא מחייבת את האישור של הרשויות, ואת זה כבר עכשיו אפשר לעשות, ופה אני מדגישה שוב את החשיבות של האכיפה

אברהם בצלאל: שם ותפקיד, מינהל התכנון

זינה פרפליצין: זינה פרפליצין, מנהלת תחום תשתיות, אגף לתכנון ארצי, מינהל התכנון

זינה פרפליצין:  בתחום של התכנון אין שום חסם להקמת מתקנים סלולריים

זינה פרפליצין:  חוק תכנון ובנייה בנוי דו-שלבי

זינה פרפליצין:  כל עבודה בקרקע ובבניין כרוכה בהוצאת היתר בנייה, והיתר בנייה צריך להוציא מתוקף תוכנית תקפה

זינה פרפליצין:  תמ"א/36 היא תמ"א מהפכנית

זינה פרפליצין:  היא בעצם פטרה את השלב הראשון ואמרה, אני תוכנית שמכסה את כל שטח המדינה ואני לא צריך לעשות תוכנית לכל פר מתקן

זינה פרפליצין:  לא צריך לערוך תוכנית מפורטת שזה תהליך מורכב

זינה פרפליצין:  נתנה תוכנית כזאת קטנה

זינה פרפליצין:  כיסתה כל בניין ובניין בישראל

זינה פרפליצין:  מאפשרת להקים מתקן שידור על כל בניין בישראל, על עצמים קיימים בכללים שקבועים בתמ"א

זינה פרפליצין:       אחר כך היו טענות של חברות סלולר שאמנם יש את הפטור מתכנון, אין פטור מהיתר

זינה פרפליצין:  יש צורך להגיש בקשה להיתר לפי התמ"א, לא לפי תוכנית שצריך להגיש אותה פר מתקן ספציפי

אברהם בצלאל: את אומרת שבכל מקום אפשר - - -      

זינה פרפליצין: בכל מקום, בכל ייעוד קרקע אפשר להקים מתקן שידור למעט בחופי רחצה

זינה פרפליצין:  יש יוצאים מן הכלל מאוד חריגים

רוני חורי: אני ממש חולק על דברייך

זינה פרפליצין: בכל ייעוד קרקע לפי כללים

זינה פרפליצין:  צריך להגיש את האישור של ממונה על הקרינה

זינה פרפליצין:  יש כל מיני דרישות

זינה פרפליצין:  צריך להגיש את השרטוטים של הקרינה, להראות שזה לא חורג

זינה פרפליצין:  בקיצור, יש כל מיני כללים בתמ"א

זינה פרפליצין:  היו טענות שקשה להוציא היתרי בנייה מכוח התמ"א, שיש רשויות מקומיות כמו הרצליה שמקשות, מעכבות את הוצאת היתרי בנייה

זינה פרפליצין:  גם בזה טיפלנו

זינה פרפליצין:       בהתאם להמלצת ועדת המנכ"לים תוקן חוק תכנון ובנייה, תיקון 128 לחוק

זינה פרפליצין:  הוא מאפשר להקים את מתקני השידור בפטור מהיתר בנייה

זינה פרפליצין:  יש פטור מתוכנית, פטור מהיתר

זינה פרפליצין:  לא צריך אישור של הרצליה

זינה פרפליצין:  אפשר להקים סוגים מסוימים של מתקני שידור שאינהרנטיים לסביבה אורבנית בהליך של פטור מהיתר

זינה פרפליצין:  במקומות שלא ניתן, שנדרש להקים מתקן שהוא לא תואם את המאפיינים שנקבעו בחוק, אפשר להגיש בקשה להיתר לא לעיריית הרצליה, לרשות הרישוי הארצית בירושלים ובמינהל התכנון

זינה פרפליצין:  שנתיים עברו, לא הוגשה שום בקשה כזאת

זינה פרפליצין:  אני חולקת על הטענה

זינה פרפליצין:  אין חסם תכנוני בהקמת מתקני שידור סלולריים

זינה פרפליצין:  אנחנו פעלנו בדיוק בהתאם להמלצות ועדת המנכ"לים בראשות מנכ"לית משרד התקשורת

זינה פרפליצין:  משרד האוצר ישב שם, משרד המשפטים, משרד להגנת הסביבה

זינה פרפליצין:  תיקנו בדיוק בהתאם להמלצות ועדת המנכ"לים את חוק תכנון ובנייה

זינה פרפליצין:  עשינו תיקון מאוד מאסיבי, מאוד קשה

זינה פרפליצין:  היה מאוד קשה להעביר אותו, והנה אנחנו מצפים שבפטור אפשר להקים

זינה פרפליצין:  יש פטור בתוכנית

אברהם בצלאל: היא אומרת שלא הוגשה שום בקשה

נעם דן: היום במקומות האלה הפער זה רק אכיפה

זינה פרפליצין: עיריית הרצליה יכולה להקשות על מתן פטור לאורך כביש בין-עירוני?      

נעם דן: גם באיו"ש, בצירים

זינה פרפליצין: זה סתם טענות כלליות

אברהם בצלאל: הוא אומר שכן נעשתה אכיפה

נעם דן: כחלק מהמסקנות אפשר להציב יעד של כמות צווי אכיפה למשרד התקשורת

דודו כהן: לגבי איו"ש, קודם כל חוק התכנון והבנייה לא חל באיו"ש

דודו כהן:  יש חוק תכנון ובנייה איו"שי מיוחד שהוא בסדר גם כן

דודו כהן:  אותו דבר לגבי התמ"א

דודו כהן:  בישראל תמ"א/36/א, באיו"ש תמ"א/56 ששם יש סמכויות בין היתר לקמ"ט תקשורת לא כמו שמופיע ב-36/א, ולכן ניתן לקדם את זה בצורה הרבה יותר טובה

דודו כהן:  יחד עם זאת את העניין של הפטור עדיין עוד לא החלנו מסיבות שלנו, מסיבות פנימיות בגלל מעמד הקרקע

דודו כהן:  גם באיו"ש אפשר להקים בכל ייעוד קרקע מתקן סלולרי

דודו כהן:  אני פשוט רציתי לדייק את הדברים

זינה פרפליצין: נכון, אתה צודק לגמרי

זינה פרפליצין:  תמ"א/36 - - -      

רוני חורי: אני רוצה לדבר, ברשותכם

רוני חורי:  כאשר מקימים שכונה חדשה, עיר מסוימת, אתמול קיבלתי טלפון מחבר מועצה שקידם שם אנטנה סלולרית

רוני חורי:  הוא קיבל טלפון מתושב שאומר לו, אני אדאג שאתה לא תיבחר

רוני חורי:  זה לא מה שמטריד

רוני חורי:  מה שמטריד פה, שהתושב לא ידע שתקום שם אנטנה

רוני חורי:  כשאני מדבר פה על שינוי תקנות התכנון כך שכמו שיודעים איפה תהיה תחנת אוטובוס - - -      

אברהם בצלאל: אבל היא אומרת שבכל מקום אפשר לעשות את זה

רוני חורי: זה לא מדויק כי הצפיפות היא כל כך גדולה

קריאה: בפטור מהיתר?     

רוני חורי: רק רגע, זה הכול סיסמאות

רוני חורי:  אנחנו לפני בחירות אמנם אבל זה סיסמאות

רוני חורי:  התושבים צריכים לדעת מראש איפה תהיה אנטנה

רוני חורי:  אם התושבים לא יודעים איפה תהיה האנטנה זה בעיה קשה

רוני חורי:  גם הצפיפות של הבנייה היא כזו שהמשרד להגנת הסביבה לא יכול לתת היתר מבחינת בטיחות קרינה כי המרחקים הם כל כך קטנים שאי אפשר לתת היתר

אברהם בצלאל: אתם אומרים שדווקא המרחקים הקטנים טובים יותר מבחינת קרינה

אברהם בצלאל:  ככה טענתם לפני כמה דקות

רוני חורי: סטטיסטית כל הבעיות הן בשכונות חדשות

רוני חורי:  תסתכל בבקשה מה קורה בבית שמש

רוני חורי:  זה הדוגמה הכי בולטת

רוני חורי:  אנחנו שם במרדף אחרי השכונות החדשות כדי לסגור פערים כדי למצוא איזה מענה כזה או אחר שהוא לא מושלם לא מבחינת רדיו ולא מבחינת איכות כיסוי, אז אני לא מבין מה זה ההיתממות הזאת

רוני חורי:  החוק כמו שהוא עם כל הבנייה ללא היתר זה הכול יפה וטוב אבל הוא לא נותן מענה

אברהם בצלאל: בדיון הקודם היה טענה שמינהל התכנון לא נותן בכל מיני מקומות להקים

רוני חורי: אני אמרתי שמינהל התכנון צריך להכניס לתהליך של התכנון

רוני חורי:  עובדה שבבית שמש מנכ"ל העירייה מבין את זה והוא מכניס את זה

רוני חורי:  עובדה שמהנדס העיר ירושלים מכיר את זה ומבין את זה והוא משלב את תכנון הרדיו בתוך תכנון השכונה

ענת בן משה: להגדיר את התכנון של התשתיות הסלולריות עם תכנון השכונות

ענת בן משה:  זה לגבי השכונות החדשות, שלא נדבר על שכונות קיימות

אברהם בצלאל: למה אי אפשר בתמ"א/36 לעשות את זה? כמו שבן אדם מראש יודע שפה הולך להיות גני ילדים והוא לא יכול להתווכח על זה, זה חלק מתוכנית של השכונה עצמה

זינה פרפליצין: עדיין יהיה צורך להוציא היתר בנייה

זינה פרפליצין:  במקום זה שאנחנו פטרנו את השלב הראשון, יהיה צורך לעשות את השלב הראשון ואחר כך לעשות את שלב הרישוי

זינה פרפליצין:  כאילו מוסיפים עוד שלב

זינה פרפליצין:       דבר שני, תמ"א/36/א נכון לעכשיו היא לא מאפשרת להסדיר את הנושא של תקשורת סלולרית בתוכניות

זינה פרפליצין:  היא אומרת שהיא גוברת

זינה פרפליצין:  כתוב ככה, היא תוכנית גוברת על כל תוכנית אחרת בנושאים בהם היא עוסקת

זינה פרפליצין:  אנחנו קידמנו בזמנו תיקון לתמ"א, שכן כללנו שם את המנגנון הזה, מנגנון מודיעין

זינה פרפליצין:  תמ"א/36/א/1, מי התנגד למנגנון הזה? משרד התקשורת, ותרפד את התוכנית הזאת בממשלה והתוכנית הזאת לא מאושרת מ-2010

רוני חורי: זינה, השורה התחתונה, האם זה עובד? זה לא עובד

זינה פרפליצין: אתם תרפדתם

נעם דן: יו"ר הוועדה, אני חושבת שצריך מבחינת ההמלצות איזשהו מאמץ משולב

נעם דן:  רוני, גם יעד לכמות צווי אכיפה של משרד התקשורת ובמקביל חינוך השוק, ובמקביל הקלה בהקמה בבסיסים צה"ליים ורשויות מקומיות

אברהם בצלאל: רוני, שמעתי שאתה אומר שהיה חמישה צווים ב-2022, ותוקנו

רוני חורי: אדוני, כמו שאמרתי בהתחלה, התקשורת הסלולרית לא יורדת מהשמיים

רוני חורי:  כדי להקים תקשורת סלולרית צריך עמודים וצריך ארונות

רוני חורי:  אפרופו ארונות, בעיריית ירושלים המהנדס מקצה מיקומים מוסתרים כדי לשים את הארונות, לנראות הציבורית

רוני חורי:  זה צריך להיכנס בשלב התכנון של השכונה

רוני חורי:  כמו שמקימים שכונה ומתכננים איפה עובר קו הביוב ואיפה עובר קו הסיבים ואיפה עובר החשמל, צריך לדעת שפה יהיה עמוד שמשדר

רוני חורי:  שכולם יידעו איפה העמוד המשדר

ענת בן משה: ענת בן משה מחברת פלאפון

ענת בן משה:  שני דברים, ראשית, אנחנו מודים מאוד ומאוד מעריכים את מה שנעשה בנושא חוק התכנון והבנייה שמאפשר לנו הקמה במקומות מסוימים

ענת בן משה:  זה לא ללא היתר אלא ברישוי עצמי

ענת בן משה:  אנחנו מאוד מעריכים את זה

ענת בן משה:  רואים את זה גם בתוצאות של הקמת אתרים בשנה האחרונה, שהקמנו הרבה יותר אתרים כי זה יותר קל איפה שזה אפשר

נעם דן: אבל לא ראו את זה בנתונים

ענת בן משה: ראו את זה

ענת בן משה:  משרד התקשורת יכול להציג לכם נתונים שבכל החברות הייתה עלייה בשנת 2023 בכמות האתרים שהוקמו

ענת בן משה:  זה נתון

ענת בן משה:  רוני, אם אתה רוצה אתה יכול לתקן אותי

רוני חורי: בוודאי, אבל עדיין חסרים אתרים שאי אפשר להקים

ענת בן משה: עכשיו אני רוצה להשלים לגבי האפשרות לא לפנות לוועדה המקומית אלא לות"ל

ענת בן משה:  בכל מקרה הקמה בתוך תורן קרקעי שדורש היתר בנייה, שזה בשכונות החדשות בדרך כלל הפתרון היחיד, יכול להתבצע רק בהשתלבות בתשתית עירונית קיימת, לכן כדי לפנות לות"ל אני צריכה את הסכמת הרשות המקומית, זאת אומרת יש פה מעגל קסמים

ענת בן משה:  אני לא יכולה לפנות לות"ל כי העירייה לא תחתום לי כבעלי הנכס על עמוד התאורה

אברהם בצלאל: את אומרת, זה שלא הוגשה עד היום שום בקשה זה בגלל שרשות מקומית חייבת לחתום על הדבר הזה

ענת בן משה: בדיוק

ענת בן משה:  בתוך רשות מקומית הפתרון של לפנות לות"ל הוא לא רלוונטי כי גם אם אני אמצע פתרון לעמוד תשתית, בסוף אני צריכה לחזור אליהם לתאום תשתיות

ענת בן משה:  קצרה היריעה מלתאר, אבל אני יכולה להראות לכם כמה זמן לוקח לנו עכשיו להקים אתר דווקא בתל אביב שהיא רשות משתפת פעולה

ענת בן משה:  אנחנו כבר שנה וחצי בתיאום תשתיות, אז צריך להבין שיש פער בין איך שזה נראה וכתוב לבין היכולת של ליישם את הפטורים האלה ביום-יום שלנו

ענת בן משה:  זה דבר אחד

ענת בן משה:      דבר שני, אם כבר אני לפרוטוקול, אני רוצה שוב לחזור ולבקש

ענת בן משה:  מדברים איתנו על אכיפה

ענת בן משה:  יכול להיות שהמדינה אולי סוף סוף צריכה להעמיד לרשות החברות הסלולריות את המבנים של מינהל הדיור הציבורי

ענת בן משה:  צריכה להיות פה אמירה

ענת בן משה:  זה לא יכול להיות שידברו איתנו על אכיפה ועל דוחות וכו', ואת הדבר הכי בסיסי, מבנים של המדינה לא עומדים לרשות תשתית סלולרית

ענת בן משה:  זה אבסורד בעיניי

ענת בן משה:  אנחנו חוזרים על זה בכל ועדה ואני מאוד מבקשת שזה יהיה בפרוטוקול

ענת בן משה:  תודה, אדוני

אברהם בצלאל: חבר הכנסת, בבקשה

יוסף עטאונה: חבר הכנסת יוסף אלעטאונה מהנגב, שאין קליטה סלולרית בכלל שם

רוני חורי: למה אתה אומר? אתה רוצה שאני אתן לך רשימה של אתרים שהוקמו בנגב השנה?     

יוסף עטאונה: כן

רוני חורי: בבקשה תבקש, אני אגיד לך

יוסף עטאונה: בכפרים הלא מוכרים יש פריסה?     

רוני חורי: בכפרים הלא מוכרים יש בעיה ממי לבקש אישור להקים אתר

רוני חורי:  אין שם תוכניות בנייה

רוני חורי:  האתר שמוקם יכול להיות מפורק

רוני חורי:  אני לא מדבר גם על פגיעה באתרים שזה אישיו אחר

רוני חורי:  אנחנו צריכים את העזרה של הרשות המקומית כדי לשמור על האתרים שמוקמים

רוני חורי:  הוקמו אתרים בערערה שבנגב, בערוער, בצומת הנגב, ברהט, בתל שבע, אז זה לא שלא הוקמו אתרים

רוני חורי:  הוקמו אתרים

רוני חורי:  האתר בתל שבע, הטיפול בו החל מ-2018 או 2019, אני לא סגור על התאריך

רוני חורי:  ב-2023 התחיל לשדר

רוני חורי:  חמש שנים להקים אתר

רוני חורי:  זה לא נורמלי

יוסף עטאונה: למה?     

ענת בן משה: אחרי שניים שנשרפו

רוני חורי: אני לא מציין את זה פה

רוני חורי:  למה? כי יש קושי

רוני חורי:  אני רוצה לומר לך, יש קושי בלהקים אתרים בכל מיני מקומות

רוני חורי:  גם בירושלים שרפו אתרים, לא רק באתר של תל שבע שגרמו לכך שהאתר הזה הועתק

יוסף עטאונה: בפריסה שהיא קיימת שם קיימת סוגיה

יוסף עטאונה:  אני מסכים איתך, בהיעדר סטטוטוריקה אי אפשר לא לתכנן ולא לעשות, אבל זה חוזר על עצמו בכל התחומים

אברהם בצלאל: אתמול דיברנו על המיגוניות שם, שבסוף צריך לעשות מיגוניות

אברהם בצלאל:  זה לא משנה אם זה מקום מוכרז או לא

יוסף עטאונה: אני מסתובב ואני מכיר את השטח טוב מאוד

יוסף עטאונה:  יש הרבה שטחים מתים שם מבחינת קליטה

יוסף עטאונה:  לא קיימת בכלל, וזה אנשים חיים, נמצאים

יוסף עטאונה:  זה יכול להציל, כי גם יש מועצות אזוריות יהודיות שם שאפשר לעשות או דרך המועצות האזוריות אל קאסום ונווה מדבר שיכולות להיות מענה

יוסף עטאונה:  צריך לעשות בדיקה כזו

רוני חורי: היינו בסיור במועצה האזורית אל קאסום

רוני חורי:  אנחנו נמצאים בתהליך עבודה

רוני חורי:  אני אשמח לקבל את הפרטים

רוני חורי:  את פרטי קשר שלך אני אשיג מהוועדה על מנת לרתום אותך למאמץ

יוסף עטאונה: בכיף

יוסף עטאונה:  זה לגבי הנגב, ולגבי הצפון? הייתי לפני שבועיים באסיפה בכבול בצפון וגם בעראבה

רוני חורי: בתפילה שלנו יש משפט שאומר "מחייה מתים במאמרו"

רוני חורי:  אחרי חמש שנים קם האתר

יוסף עטאונה: עכשיו?     

רוני חורי: בטח

רוני חורי:  מה קרה לך?     

יוסף עטאונה: עכשיו אפשר להתקשר לעראבה ויענו?     

רוני חורי: כן

יוסף עטאונה: טוב מאוד

יוסף עטאונה:  היה כדאי לבוא לשמוע את זה

רוני חורי: הנה, בבקשה, זה האיש שהקים שם

רוני חורי:  הנה אורי

רוני חורי:  חברת מגדלים הקימו

רוני חורי:  "מחיה מתים במאמרו"

יוסף עטאונה: יישר כוח

אברהם בצלאל: רוני, יש לי שאלה

אברהם בצלאל:  למה אי אפשר שהמשרד יפרסם פעם אחת ולתמיד את המקומות איפה יש ואיפה אין? זה יעזור גם לראשי רשויות שיהיה להם לחץ

אברהם בצלאל:  גם לאנשים עצמם שהם יבינו שברגע שאין לך קליטה, ברגע שאתה מתנגד שיהיה פה אנטנה סלולרית, אתה גורם לזה שאין פה קליטה באזור הזה

אברהם בצלאל:  כמו שהביאו דוגמאות ממקומות בחו"ל, בבריטניה, בכל מיני מקומות אחרים שכן יש את זה

אברהם בצלאל:  דרך אגב, לפני חצי שנה ביקשנו את זה בוועדה

רוני חורי: יש צוות שעובד על זה והכול נעצר כמובן גם במלחמה

אברהם בצלאל: אנחנו דבר ראשון מודים על זה ורוצים שזה יקרה גם כמה שיותר מהר כי זה גם חלק מהמאמץ

אברהם בצלאל:  בסוף זה מאמץ מול האוכלוסייה עצמה

זינה פרפליצין: אני רק רציתי לעניין של תכנון שכונות חדשות

זינה פרפליצין:  תמ"א/36/א בנויה לפי תפיסה שלא צריך תוכנית נוספת לצורך הוצאת היתר בנייה

זינה פרפליצין:  אם רוצים לשנות את התפיסה הזאת צריך לשנות את התמ"א

זינה פרפליצין:  המועצה הארצית בעקבות המלצות ועדת המנכ"לים ב-2022 נתנה הוראה לעריכת תיקון לתמ"א

זינה פרפליצין:  מי שצריך להוביל את התיקון הזה זה משרד התקשורת שצריך להתקשר במכרז עם צוות תכנון ולסקור את כל הצרכים

זינה פרפליצין:  אם רוצים שהיתר יינתן לא ישירות מתוקף תמ"א אלא תוקף תוכנית לשכונה חדשה, צריך לתקן את התמ"א

זינה פרפליצין:  אנחנו ניסינו ב-2010 לעשות את השינוי הזה, ככה שניתן יהיה בתוכנית לקבוע מיקום של מתקני שידור בניגוד לתמ"א, שתמ"א אומרת, על כל בניין אפשר להקים

זינה פרפליצין:  אמרנו שאפשר יהיה לקדם תוכנית ספציפית

אברהם בצלאל: ומי עיכב את זה?     

זינה פרפליצין: משרד התקשורת ביחד עם חברות הסלולר לא היו מעוניינים בזה, פחדו מאוד כי זה מקל על שני קצוות

ענת בן משה: עכשיו אנחנו לא יכולים ללכת 14 שנה אחורה

ענת בן משה:  אני גם לא יודעת את כל הפרטים

זינה פרפליצין: בתיקון 1 לתמ"א/36/א שקידמנו ב-2010 היו שני מסלולים, מסלול של תוכנית ומסלול של היתר ישיר מתוקף תמ"א

זינה פרפליצין:  מי שרוצה לקדם תוכנית מפורטת נגיד בשכונה חדשה בבית שמש, לקבוע מיקומים ספציפיים למתקני שידור, התוכנית החדשה הזאת שהייתה ב-2010 הייתה מאפשרת את זה

זינה פרפליצין:  משרד התקשורת לא היה מעוניין במסלול כזה

זינה פרפליצין:  הוא פחד שיקבעו בתוכנית הזאת כל מיני כללים שהם לא תואמים את תמ"א/36

אברהם בצלאל: רוני, אני כן מבקש שתקיימו ישיבה ביחד איתה

זינה פרפליצין: לא, זה לא ישיבה

זינה פרפליצין:  הם צריכים לקחת צוות תכנון

רוני חורי: אנחנו ב-2024 ואני לא מבין באמת, אני ממש מצטער, למה אנחנו לא בתהליך כמו כל התשתיות האחרות? בעיריית בית שמש הבינו את זה ובעיריית ירושלים, והם עושים את זה

רוני חורי:  יבוא בן אדם, אומר לי, תשמע, קניתי בית, לא ידעתי שיש לי פה אנטנה מול הבית

רוני חורי:  שיידע מהיום הראשון

אברהם בצלאל: אז היא אומרת שיש תוכנית כזאת שכמו שיש תמ"א/36/א, יש גם שאפשר דרך תוכנית להגיש בקשה כזאת מראש

זינה פרפליצין: הגשנו את התוכנית הזאת ב-2010 לממשלה והממשלה לא אישרה אותה כי משרד התקשורת לא היה מעוניין לאשר אותה

זינה פרפליצין:  הממשלה לא אישרה כי משרד התקשורת ביקש לא לדון בזה בכלל

נעם דן: אתם מדברים רק על תרנים או גם על אתרים קטנים?      

ענת בן משה: לאתרים על גגות ניתן פתרון במסגרת הרפורמה שנעשתה, ואנחנו כמו שאמרתי מאוד מודים על זה ומשתמשים ככל שזה אפשרי

ענת בן משה:  זה לא פותר את כל בעיות התקשורת והסלולר כי בשכונות חדשות לצערנו הפתרון הוא רק תרנים קרקעיים לפי מה שאנחנו רואים בשטח

ענת בן משה:  הצפיפות והמגדלים הגבוהים והבתים המשותפים, פחות ופחות נכסים עם גגות פנויים להשתמש ברפורמה

ענת בן משה:  נדרשת הקמת תרנים קרקעיים

זינה פרפליצין: לכן בדוח ועדת המנכ"לים ראינו שיש הרבה מגמות תכנוניות שונות

זינה פרפליצין:  המועצה הארצית נתנה את ההוראה לעריכת שינוי מספר 3 לתמ"א/36/א בהובלה של משרד התקשורת

זינה פרפליצין:  משרד התקשורת היה צריך לתקצב את העסקת צוות תכנון, זה כמה מיליוני שקלים, להעסיק צוות תכנון ולקדם את הסקירה התכנונית, מה נכון לעשות בתיקון הזה

זינה פרפליצין:  זה לא קרה כבר שנתיים

זינה פרפליצין:  אנחנו מחכים

זינה פרפליצין:  מנכ"ל מינהל התכנון הוציא מכתבים למנכ"ל משרד התקשורת בנושא הזה

זינה פרפליצין:  נדרש להתניע את התהליך

זינה פרפליצין:  אנחנו גם סבורים שנכון מאוד לעשות את ההסברה לציבור בנושא של תועלות של פריסה רחבה של מתקני שידור

זינה פרפליצין:  כמו שהם עושים את הכנס לראשי רשויות, יתכן שגם בתחום הקו הירוק צריך לעשות כנס כזה

זינה פרפליצין:  אני מוכנה עם משרד התקשורת ביחד עם המשרד להגנת הסביבה ליזום כנס כזה לראשי רשויות על תועלות של הפריסה

זינה פרפליצין:  אני מוכנה להשתתף

רוני חורי: עשינו כנסים לתושבים

רוני חורי:  אני אומר לך, האלימות הפיזית כלפינו הייתה מרחק של שום דבר

אברהם בצלאל: בבקשה

משה מרון: שלום, משה פרג'ון מחברת PHI

משה מרון:  גם הגברת זינה דיברה על הנושא של הקמת אתרים חדשים

משה מרון:  אני רוצה לדבר על לשמור על האתרים הקיימים

אברהם בצלאל: אנחנו מדברים על שכונות חדשות, ומה בשכונות הישנות?      

משה מרון: אני מדבר על לשמור על האתרים הקיימים

משה מרון:  מה זה אומר? נבנית שכונה חדשה בין תל אביב לרמת השרון

משה מרון:  יש שם שני אתרי סלולר

משה מרון:  מעתיקים את הביוב, מעתיקים את עמודי החשמל, עושים תכנון לכל הדברים

משה מרון:  מי מפנה אותנו? המדינה מפנה אותנו

משה מרון:  רמ"י מפנים אותנו בלי פתרון סלולר, זאת אומרת שעכשיו אנחנו הורדנו שני אתרים

משה מרון:  אין להם פתרון, למה? כי המדינה מפנה אותנו, אז נוצר פה מצב שקודם כל צריך לשמור על האתרים הקיימים, שלא יפנו אתר סלולרי לפני שיש אתר חלופי

משה מרון:  אני לא מדבר על בעל נכס פרטי

משה מרון:  באנגליה אומרים שאפילו בעלי נכס פרטיים לא יכולים לפנות אתר סלולרי עד שאין לו חלופה, אז פה המדינה מפנה אותנו

משה מרון:  המדינה לא נותנת לנו להקים, לא שבעל נכס פרטי לא נותן לי להקים

משה מרון:  המדינה מפנה אותי ולא מאפשרת לי להקים אתר חלופי

משה מרון:  אני חושב שזה משהו שצריך לטפל בו עוד לפני הקמה של אתרים חדשים, כי יש לנו כמה וכמה אתרים - - -      

אברהם בצלאל: כמה אתרים בשנים האחרונות, סדר גודל?     

ענת בן משה: פלאפון פירקה בשנת 2023 19 אתרים

אברהם בצלאל: שלא מצאו להם פתרונות אחרים?     

ענת בן משה: לרובם המכריע בדם ויזע כן, אבל בחלק מהמקומות לא, ואז מצב יותר גרוע

ענת בן משה:  גם מקום שהיה לך שירות, כבר אין לך

ענת בן משה:  יש גם בעלי נכסים פרטיים כי כל המדינה בפיתוח

ענת בן משה:  יש תמ"א ויש התפתחות עירונית והרבה דברים

ענת בן משה:  רמ"י זה הגורם הכי קריטי בדרישות לפירוק אתרים

ענת בן משה:  דרך אגב, ברמ"י מבקשים את הפינוי עוד לפני הבנייה ולפני האכלוס ולפני הכול

ענת בן משה:  בשיווק הקרקע הם כבר מבקשים לפנות

ענת בן משה:  לפעמים הדרישה לפינוי היא כמה שנים קודם לפני שנכנס התושב הראשון לדירה

אברהם בצלאל: מנהלת הוועדה תוציא מכתב לרמ"י

אברהם בצלאל:  אני רוצה תשובות

זינה פרפליצין: יש הודעה כזאת בתמ"א, אני עכשיו מחפשת

זינה פרפליצין:  כתוב שההיתר לא יכול למנוע ייעוד אחר של הקרקע

זינה פרפליצין:  הקרקע, נגיד היה לו ייעוד מסוים, אחר כך בתוכנית שונה הייעוד או משהו - - -     

רוני חורי: צריך לתאם איתנו מקום חלופי

נעם דן: צריך להקצות שטח חלופי

משה מרון: ענת דיברה על הנושא של מינהל הדיור הציבורי, אז הגברת ממשרד האוצר אמרה שאין התנגדות

אברהם בצלאל: לא רק שאין התנגדות, הם בעד

ענת בן משה: היא אמרה שהיא לא מתנגדת

נעם דן: אגף תקציבים תומך בזה

נעם דן:  אני תומכת בזה

נעם דן:  אני אנסה לקדם את זה

אברהם בצלאל: מי מהמשטרה פה נמצא? התייחסות לגבי השחתת אנטנות מול תושבים, מול דברים כאלו, איפה אנחנו נמצאים?      

ישראל שמרלינג:  לא שמעתי שזה ברמה של תלונה

ישראל שמרלינג:  נכון להיום בבוקר בשעה 09:05 לא מצאתי אף תלונה פתוחה על נושא של אנטנות

משה מרון: אני הגשתי שתיים בשבוע האחרון בבית שמש

משה מרון:  זה תלונות שאני מגיש אותן באופן שוטף בשנים האחרונות

משה מרון:  הגשתי אחת לפני שבועיים והאחרונה הגשתי ביום חמישי על גניבה של סולר והשחתה של האתר שלנו

משה מרון:  משטרת בית שמש פנתה אליי, דיברה איתי

משה מרון:  הם אמרו שהם יטפלו בזה, שהם ינסו למצוא פתרון, אבל אני יכול להגיד לך שבמשך כמה שנים אנחנו מקבלים בלי סוף - - -      

אברהם בצלאל: אי אפשר לסגור את הדבר הזה בצורה שלא יוכלו לגנוב סולר מהמקום? איך זה עובד?     

משה מרון: גם דודו יכול לספר לך על אתרים שנמצאים ביהודה ושומרון, על ההגנה שאנחנו עושים להם וזה נראה כמו בית סוהר כזה, האתר, אבל זה לא עוזר

ישראל שמרלינג: צריך לחלק את ההתייחסות, ברשותכם, לשתיים

אברהם בצלאל: רק שם ותפקיד בבקשה לפרוטוקול

ישראל שמרלינג: ישראל שמרלינג מחטיבת החקירות

ישראל שמרלינג:  כמו שתיארו כאן, ברמה של הקמה של אתרים המשטרה נותנת סיוע מלא והמשטרה תמשיך לאכוף כל דבר פלילי שנעשה כנגד אתר

ישראל שמרלינג:  יש גם סעיף מיוחד בחוק על פגיעה בתשתיות, אבל כאן התשובה נחלקת לשתיים

ישראל שמרלינג:  התלונה הפלילית יכולה להיות למעשה תלונה רגילה על גניבה של סולר, שכאן למעשה זה לא ספציפי דווקא לנושא של תשתיות, ויכולה להיות תלונה על היזק לאתר עצמו שזה כמובן כן פגיעה בתשתיות

ישראל שמרלינג:  המשטרה תנקוט ונוקטת, רואה בזה חשיבות גדולה ואוכפת את זה בצורה מבחינתה בכל דרך אפשרית

ישראל שמרלינג:  ניתנת לזה גם קדימות לאכיפה על הפגיעה בתשתיות

ישראל שמרלינג:      אני לא קיבלתי אליי רשימה של אירועים

ישראל שמרלינג:  מבדיקה שלי ברשימה של אירועים פתוחים לא ראיתי אירוע פתוח

ישראל שמרלינג:  כמובן מה שאומרים כאן אני מכבד

אברהם בצלאל: יכול להיות שכבר סגרו את התיק?     

רוני חורי: לפני שנה בתהליך הקמה, דרך אגב, מי שאיבטח את ההקמה, הייתי מעורב בזה ברמה אישית בשכונת רמות בירושלים

רוני חורי:  היה מישהו שהבעיר את כל הכבלים

רוני חורי:  יש לי סרטון, אני יכול להראות לך אותו

רוני חורי:  הוגשה תלונה במשטרה

רוני חורי:  אתה יודע איך התלונה הזאת נסגרה, איך היא טופלה? היה מישהו ששילם קנס? היה מישהו שהוזהר? היה מישהו שנעצר? קרה משהו?      

ישראל שמרלינג: אני לא יכול לענות על אירוע נקודתי מאחר ולא הופניתי מראש לאירוע נקודתי, אז לא בחנתי לפני הדיון

רוני חורי: אדוני היושב-ראש, אולי כדאי שהחבר שלנו במשטרה ישלח לוועדה את כל התיקים שנפתחו, איך טופלו בשלוש שנים האחרונות, בשנתיים האחרונות, כי זה אירוע שחייב לקבל התייחסות של המדינה, טיפול הולם, וזה לא משנה איפה זה קורה, אם זה קורה בתל שבע או זה קורה בירושלים או זה קורה בבית שמש

ישראל שמרלינג: מסכים איתך במאה אחוז, אם יש איזשהו ספק

רוני חורי: תודה רבה, אבל כאשר הדבר הזה לא משוקף לציבור - - -      

אברהם בצלאל: הוא אומר שיש להם תלונות ואתה אומר שלמעשה אין תלונות פתוחות, אז יש פה משהו באמצע שנסגר וגם הציבור לא יודע מזה

אברהם בצלאל:  הוא אומר, ברגע שהציבור יידע שננקטו הליכים כאלו ואחרים לגבי מקרים כאלו, זה ימנע את הסיפור הבא

ישראל שמרלינג: אנחנו למעלה מנשמח אם נופנה לאירועים של פגיעה בתשתיות כי זה ברור לכולנו עד כמה ההשפעה היא לא נקודתית אלא השפעה הרבה יותר רחבה

ישראל שמרלינג:  כרגע אין בפניי את הדוח של פגיעה בתשתיות בתחום הזה

ענת בן משה: אנחנו נשלח לך את התלונות של פלאפון ותבדוק אולי מה עלה בגורלן

ישראל שמרלינג: בוודאי

נאור שירי: אדוני היושב-ראש, אפשר להגיד מילה?     

אברהם בצלאל: כן

נאור שירי: אני אורי מחברת מגדלי תקשורת

נאור שירי:  אנחנו הקמנו מגדל לא מזמן באזור בית חגי בדרום הר חברון

נאור שירי:  אנחנו קיבלנו מספר רישיונות מקמ"ט תקשורת להקמת אתרים נוספים בתוואי הצירים איפה שיש את בעיית הקליטה בצירים מסוימים

נאור שירי:  אנחנו מזמינים את החברות להצטרף לאתרים שלנו במודל כלכלי שאמור להיות מיטיב לחברות

נאור שירי:  אחת החברות כבר הצטרפה ואנחנו רוצים לעודד את שאר החברות להצטרף

אברהם בצלאל: צחי שלום נמצא איתנו? בבקשה

צחי שלום: בוקר טוב, צחי שלום, ראש מינהל טכנולוגיות ומידע, מרכז שלטון מקומי

צחי שלום:  במהלך הדיון הועלו פה המון הערות, תלונות על רשויות

צחי שלום:  אני מצטרף לעמיתתי ממינהל התכנון שהזכירה לכולם שכבר משנת 2021 יש לנו את התיקונים לחוק שמאפשרים הקמה - - - עד גודל 6 מטר, ולכן אני לא מבין את התלונה

צחי שלום:  אם לא הוגשה מעולם בקשה להקמה על בסיס ההקלות האלה, אז למה אנחנו בעצם מתעסקים - - -?     

אברהם בצלאל: כן, אבל טענו פה שבסוף צריך את האישור של הרשות, ככה הבנתי פה

צחי שלום: נכון

צחי שלום:  יש נקודה סופית של אחרי מדווחים ומקבלים את ההיתר וזה קורה, אבל אף אחד לא ביצע שום פעולה על בסיס זה ולכן התלונה היא קצת ממוחזרת מהשנים עברו

צחי שלום:  התלונה הזאת שהרשויות מעכבות התקנה של תשתיות סלולריות היא תלונה שחוזרת המון שנים אחורה

צחי שלום:  אני מכיר את עמיתיי ממשרד התקשורת, את חורי כבר עשר שנים לפחות

צחי שלום:  הטענה הזאת חוזרת כל הזמן, רשויות מעכבות אותנו, רשויות עוצרות אותנו, רשויות מפריעות לנו

צחי שלום:  אני יכול לתת לך אפילו דוגמה אחת של רשות שאישרה על חשבונה, לא ביקשה שכירות, לא ביקשה כלום, רק תתקינו לי אנטנה

צחי שלום:  חצי שנה לא הותקנה אנטנה, אז יש פה כמה נושאים שעלו בדיון

אברהם בצלאל: איזה רשות?      

צחי שלום: רהט

קריאה: הנה, עכשיו הקימו, לא?      

צחי שלום: אמרו שהתקינו, אני לא יודע

צחי שלום:  אני יודע שלא התקינו

צחי שלום:  הרשות אישרה, אפילו לא ביקשה שכירות

צחי שלום:  התחננה שיתקינו

צחי שלום:  אני יודע שחצי שנה לא הותקנה ולא מותקן - - -      

רוני חורי: צחי, סליחה

רוני חורי:  קודם כל אני במשרד שבע שנים

צחי שלום: אנחנו מכירים קצת יותר

רוני חורי: אוקיי, אבל לא בתפקיד הזה

צחי שלום: רגע, תן לי לסיים

צחי שלום:  אני לא הפרעתי

רוני חורי: בבקשה

רוני חורי:  סליחה, אתה צודק

צחי שלום: בתוך התלונות הללו על הרשויות יש מגוון של סיבות למה אנטנה לא מאושרת, כמו כל בניין

צחי שלום:  יכולות להיות המון סיבות שאני לא אפרט אותן כרגע כי הזמן של הוועדה יקר, אבל בסיכומו של דבר הרשויות מבינות וראשי הרשויות מבינים שיש צורך ולכן גם הם מנסים לקדם

צחי שלום:  לבוא ולהגיד שהכול באשמת הרשויות זה קצת מוזר

צחי שלום:  אני חושב שהאירוע הוא קצת מתחלק לכמה אירועים שונים וקטנים שאף אחד לא מתייחס אליהם

צחי שלום:  הם עלו פה בנקודות לתוך הדיון אבל הם לא מקבלים מענה

צחי שלום:  הבעיה היא בסוף לא הבעיה של ראש הרשות שמאשר או לא מאשר את האנטנה

צחי שלום:  הרי אי אישור אנטנה נובע מצורך ציבורי או פחד ציבורי או מהתנהלות לא נכונה של חברת התקשורת שמבקשת לשים את זה במקום שהוא לא אפשרי

צחי שלום:       אם המדינה באמת מאמינה שאין סכנה בקרינה סלולרית, תתכבד, תכין קמפיינים ארציים ארוכים למשך זמן שמסבירים את החשיבות, כמו שמשקיעים בסיבים אופטיים, כמו שמשקיעים בדברים אחרים

צחי שלום:  יעשו קמפיין ציבורי שמסביר שככל שיהיו יותר אנטנות, ככה הקליטה שלנו תהיה טובה

אברהם בצלאל: רוני, אני מאוד מסכים איתו בנושא הזה

אברהם בצלאל:  אני אמרתי את זה גם בדיון הקודם

אברהם בצלאל:  אני מאוד מסכים איתך בנושא הזה

רוני חורי: אני אענה

צחי שלום: זה דיון שהוא מתקיים כבר כמה שנים

צחי שלום:  יש ועדה בין-משרדית שכן מכריזה על כן יש סכנה, אין סכנה

צחי שלום:  אני לא רוצה להיכנס לפרטים כי אני לא בקיא בכל הפרטים של הוועדה הבין-משרדית הזאת, משרד התקשורת, משרד הבריאות וכו'

צחי שלום:  לא הוציאו מעולם מסמך מסודר וקמפיין מסודר לתושבים ולכן אנחנו שומעים את כל האירועים הנלווים האלה של תושבים מתנגדים ותוקפים וכל מיני כאלה, כי אין הסברה

צחי שלום:  צריך לעשות את ההסברה הזאת לא במיינסטרים, גם עבור האוכלוסיות שלא צורכות את התקשורת בצורה המקובלת בטלוויזיה וכו'

צחי שלום:       דבר שני, יש לנו את השכונות החדשות

צחי שלום:  מדברים על השכונות החדשות

צחי שלום:  אני אישית הייתי מעורב בתכנונים של כמה שכונות חדשות

צחי שלום:  אני לא ראיתי תוכניות של אנטנות

צחי שלום:  לא ראיתי שום תוכניות, לא בשלבים הראשונים, לא במשניים

צחי שלום:  רוב השכונות החדשות שמוקמות זה פרויקטים שמדינת ישראל יוזמת אותם

צחי שלום:  יכול להיות שיש פה פער מאוד גדול בין הצורך של משרד התקשורת וההצגה שלו והמעורבות שלו בתכנון של השכונות, לבין הצורך של התכנון והיצירה של מה שאנחנו צריכים בסיכומו של דבר באותה שכונה

צחי שלום:       אני קצת חולק על הדעה שבשכונה חדשה אי אפשר לשים 5G

צחי שלום:  שימו אנטנות קטנות, תפרסו אותן על עמודים, תפרסו אותן על איפה שמותר לכם ותקיימו תקשורת

צחי שלום:  במודיעין יש כמה שכונות חדשות, אין תקשורת

צחי שלום:  בית שמש כנ"ל, אבל זה לא בגלל שהרשות לא הסכימה או שמישהו

צחי שלום:  מדינת ישראל לא טרחה לתכנן את זה כמו שצריך ולהקים אנטנות חלופיות על האנטנות שהורדו כתוצאה מההרחבה

אברהם בצלאל: למה לא שמים על מבני ציבור?      

צחי שלום: מבני ציבור, רשויות נותנות בחלק מהמקומות אנטנות

אברהם בצלאל: כשאתה מזכיר את מודיעין למשל, אני מאמין שיש שם גם מלא בתי ספר ומקומות כאלו

אברהם בצלאל:  למה הרשות לא שמה במקומות כאלו?     

רוני חורי: בית ספר? רחמנא ליצלן

רוני חורי:  קודם כל זה המקום הכי בטוח אבל אף אחד לא יסכים

צחי שלום: אם אני אשים אנטנה על בית ספר, אתה מבין איזה פחד ואיזה היסטריה תהיה של ההורים כי אין הסברה שתואמת ותומכת בתיאוריה שאין בעיה

אברהם בצלאל: אז תשלחו מכתבים מסודרים לכל ההורים

אברהם בצלאל:  אני בעד ההסברה

אברהם בצלאל:  אני אמרתי את זה כבר כמה פעמים בדיון וגם בדיונים הקודמים

אברהם בצלאל:  אני דרך אגב לא משוכנע עדיין שפחות יהיה קרינה

אברהם בצלאל:  ברמה האישית לא הצלחתי להשתכנע

רוני חורי: אם אתה לא משוכנע - - -      

אברהם בצלאל: אני אומר עוד פעם, בתחושה שלי

רוני חורי: עזוב את התחושה, אנחנו לא מדברים על תחושות פה

רוני חורי:  פיזיקה

רוני חורי:  זה לא מן מהשמיים

אברהם בצלאל: לא ראיתי מסמך פיזיקה שאומר את זה

אברהם בצלאל:  אני לא ראיתי שום דבר שמסביר את זה בצורה מסודרת, שהפיזיקה אומרת שאם אתה עומד מתחת לאנטנה, פחות יש לך קרינה מאשר שאתה עומד במרחק, לכן אני ברמה האישית פחות משוכנע בדבר הזה לא בגלל שאני לא רוצה להאמין בזה, כי פשוט אין לי את הנתונים מול עיניי

רוני חורי: אני מבין

אברהם בצלאל: אם נבוא למקומות, להורים, לשכנע אותם ולהסביר להם שהקרינה היא פחות, ולהציב לפחות במבני ציבור כמו שרוצים במקומות של צה"ל או בכל מיני מקומות כאלו, את שיתופי הפעולה, כמו שאתם מדברים על הדיור הציבורי

אברהם בצלאל:  בסוף זה ועוד זה ועוד זה יכול להביא לפתרון, אבל כשאנחנו רק נגיד שהציבור לא מוכן לזה ויש לנו כל פעם חבר'ה שמתנגדים, אז אנחנו גם עוד עשר שנים נשב פה בוועדות ונהיה באותו מקום

רוני חורי: צחי אמר פה משהו מאוד חשוב

רוני חורי:  הוא לא ראה בשום תכנון של שכונות חדשות אנטנות סלולריות

רוני חורי:  הקימו שכונה חדשה ביישוב בדרום שאני לא אזכיר את שמו, והיה שם בעיה של כיסוי סלולרי

רוני חורי:  ביקשתי מראש המועצה האזורית, תקשיב, אם אתה רוצה שהחברות יקימו פה אתר סלולרי, אני אבקש שכל מי שחותם על תיק רכישה של מגרשים, שיידע שהולך להיות מוקם שם אנטנה

רוני חורי:  אני רוצה להגיד לך, אחרי שהתאכלסו אותם אנשים שחתמו שיודעים שיש שם אנטנה, הגישו עצומה לפירוק האנטנה, את אותה אנטנה שלקח כמה שנים כדי להקים אותה

רוני חורי:       לגבי רהט, הטיפול ברהט התחיל בשיא הקורונה

רוני חורי:  עבדך הנאמן והצוות שלו היה ברהט יחד עם חברות הסלולר עם כל המגבלות של המרחק, עם כל המסכות והשמש היוקדת מעל הראש על מנת למצוא פתרונות של תקשורת סלולרית ברהט

רוני חורי:  ראש העיר דאז, פאהיז, שאני לא זוכר את שם המשפחה, קיבל החלטה אמיצה לאפשר להציב אנטנה מעל המשרד שלו על בניין העירייה

רוני חורי:  עד עכשיו זה לא מתאפשר, וזה לא בגלל חברות הסלולר

צחי שלום: זה לא בעיית הרשות, כן?     

רוני חורי: בוודאי שזה בעיית הרשות, צחי

רוני חורי:  אני לא רוצה פה להשמיץ רשויות

צחי שלום: הרשות ויתרה על שכר דירה, היא אפשרה לכם להקים את זה, עכשיו בוא נפרוט את הבעיה

צחי שלום:  זה לא הבעיה של הרשות

צחי שלום:  הרשות אישרה ועדיין אין אנטנה

רוני חורי: יש פה דיסוננס גדול מאוד בין כל האמירות שנאמרות פה לבין מה שקורה בשטח

רוני חורי:  אם צחי אומר, זה לא בעיה של הרשות המקומית, אז הבעיה של מי? החברות עשו תכנון, השקיעו כסף והגישו היתר והכול תקוע בגלל הרשות המקומית

צחי שלום: מה זאת אומרת? הרשות נתנה לך את הגג, נתנה לך אישור

צחי שלום:  היא לא ביקשה שכירות

זינה פרפליצין: לא הבנתי למה תקוע בגלל רשות?      

רוני חורי: לא נדון בזה פה

ענת בן משה: אי אפשר לבוא ולהציב את האנטנה

ענת בן משה:  יש התנגדויות להקמת האנטנה, אז מה אנחנו יכולים לעשות בדיוק עם ההיתר הזה?      

צחי שלום: אז חזרנו להסברה

צחי שלום:  זה שאתם לא מקיימים הסברה כבר עשרות שנים - - -      

רוני חורי: אני לא מסכים

רוני חורי:  ברהט בוצעה הסברה בערבית כי אני לא האמנתי בהסברה בעברית

רוני חורי:  יושב פה פרופ' סטיליאן, הביא נציג שלו מהצפון, מהמשרד להגנת הסביבה שהוא ידבר לציבור, וזה שודר בפייסבוק של ראש העיר, אז הייתה הסברה

רוני חורי:  עכשיו אנחנו מדברים על רהט

צחי שלום: זה לא הסברה נקודתית

רוני חורי: אני תיכף אתייחס להסברה הלא נקודתית

רוני חורי:  אני מכיר את כל האירועים

צחי שלום: אתה לא יכול לעשות קמפיין אחד ולהגיד שפתרת את הבעיה של עשרות שנים

צחי שלום:  זה לא הגיוני

צחי שלום:  אתה לא יכול להגיד, עשיתי קמפיין של חודש והוא פתר את הבעיה

צחי שלום:  לא, זה לא יקרה

צחי שלום:  אתה צריך לעשות קמפיין של שנים שמוריד את החשש

צחי שלום:  כמו שיש את הורדת חשש מ- Wi-Fiאו כל דבר - - -      

אברהם בצלאל: פרופ' סטיליאן, מעניין אותי כמה כסף מוקצה להסברה בנושא הזה של הקרינה

סטיליאן גלברג: אפס

אברהם בצלאל: רוני, באמת, אז מה אתם רוצים שיהיה?      

רוני חורי: אדוני, הוכן מסע פרסום בשיתוף המשרד להגנת הסביבה, בהובלת משרד התקשורת

רוני חורי:  לקחו את התקציב

אברהם בצלאל: אז אין תקציב ואין שום הסברה ואנחנו סתם, איך אומרים, עובדים על עצמנו פה

קריאה: נחכה שיהיה תקציב ונראה מה נקבל ואז נוכל לעשות משהו

אברהם בצלאל: האם בתקציב של 2024 כן ניסיתם להכניס שם?     

רוני חורי: יש דרישה לתקציב עבור מסע הסברה

אברהם בצלאל: מישהו יודע איפה זה עומד?      

רוני חורי: אני יכול לעדכן את הוועדה בעוד כמה זמן - - -      

אברהם בצלאל: אז אני אשמח ואני ארצה להוציא גם מכתב מהוועדה לאלי כהן

אברהם בצלאל:  אני מבין שזה הגנת הסביבה צריכה להקציב לזה תקציב?     

רוני חורי: משרד התקשורת ביקש על זה תקציב למיטב ידיעתי

רוני חורי:  לא באתי מוכן לזה

רוני חורי:  אני אדייק את הדברים

אברהם בצלאל: חלק גדול מהסיפור זה הסברה, וכשאתה לא שם שם שקל, רוני, אז מה כן? הוא אומר לך שהרשות לא מבקשת שכירות, נותנת לך מקום והכול

אברהם בצלאל:  כשאתה מדבר על מבני ציבור הוא אומר לך, יש בעיה עם ההורים שלא יסכימו, אז בסוף זה הסברה

רוני חורי: אדוני היושב-ראש, אני במהלך המלחמה השתתפתי במאמצים גדולים כדי לתת מענה למקומות שאנשים פחדו שיבואו אליהם ויירו בהם

רוני חורי:  פחדו והם ביקשו להקים להם אתר סלולרי דחוף, דחוף, דחוף

רוני חורי:  אמרתי, חברים, דחוף, דחוף, זה על הבניין פה

רוני חורי:  "לא, לא, על הבניין פה לא"

רוני חורי:  למה הבניין פה? כי משיקולי רדיו זה הבניין הכי מתאים

רוני חורי:  כשאתה אומר להם, למה לא? זה דחוף

רוני חורי:  "פחד אלוהים"

רוני חורי:  אני מצטט את מה שהם אומרים, "עד כאן"

רוני חורי:  למרות ההסברה ולמרות החששות, ואני מדבר איתך על לא משהו שקרה ב-2010

רוני חורי:  אני מדבר איתך על משהו שקרה באוקטובר 2023

רוני חורי:  מצד אחד אומרים, דחוף, דחוף, דחוף, וזה קרה בשתי ערים, אגב, לא בעיר אחת

רוני חורי:  זה חזר על עצמו

רוני חורי:  הם מבינים שזה מציל חיים אבל "לא, לא"

רוני חורי:  אתה רוצה להקים אתר סלולרי? לא פה

רוני חורי:  שם

רוני חורי:  איך אמר דודו? הקרינה שם

רוני חורי:  הם לא מבינים שהקרינה על הראש שלהם כשהאנטנה היא שם ולא פה, אבל זה עניין אחר

רוני חורי:  היו מסעות הסברה

רוני חורי:       זה נכון מה שצחי אמר

רוני חורי:  ההסברה היא לא הייתה ארצית, אני מסכים

אברהם בצלאל: מי מסכים לעשות הסברה בלי כסף?      

רוני חורי: אדוני, אני מסכים עם העובדות

אברהם בצלאל: כשאין כסף להסברה אז אין הסברה באמת

אברהם בצלאל:  להגיד שכתבתם בפייסבוק של ראש עיריית רהט זה נחמד, אבל זה לא הסברה

רוני חורי: העובדות הנוספות הן שנעשתה הסברה בכמה וכמה יישובים

רוני חורי:  יש יישוב, אתה עובר את צומת שורש מצד שמאל, היה שם הסברה ובאמת לא קרה כלום

רוני חורי:  האנשים סובלים עד היום מחוסר כיסוי סלולרי והם יודעים שהיה צריך להקים אנטנה ביישוב

רוני חורי:  לא הוקם

נעם דן: רוני, אני חושבת באמת שזה פשוט מאמץ משולב

נעם דן:  זה גם ההסברה, זה גם האכיפה

אברהם בצלאל: זה אכיפה מצד אחד, זה הסברה מצד שני

נעם דן: זה גם השיח מול הרשויות

רוני חורי: ראש המועצה רוצה להיבחר שוב

רוני חורי:  הוא לא יאפשר הקמה

אברהם בצלאל: יש לו חמש שנים

אברהם בצלאל:  אתה מדבר עכשיו כי עוד חודש בחירות, פחות מחודש

רוני חורי: ימצא סיבות למה לא לאפשר

רוני חורי:  בהרצליה למשל, ואני מרשה לעצמי לציין את הרצליה, הוציא תקנות נופיות שמונעות את היישום של תמ"א/36

זינה פרפליצין: אם יש תקנות כאלה אתה מוזמן לפנות ליועץ המשפטי של מינהל התכנון ואנחנו נבחן את - - -      

רוני חורי: פנו

זינה פרפליצין: לא, אני לא מכירה

רוני חורי: בת שבע פנתה

זינה פרפליצין: תגיד לי בבקשה, אני אבדוק את זה אישית באמצעות היועצת המשפטית שלנו

רוני חורי: גבירתי, בת שבע פנתה אליכם

זינה פרפליצין: אני אשמח לראות את הפנייה

רוני חורי: מאה אחוז

רוני חורי:  אני אעביר לך את הפנייה

זינה פרפליצין: הנחיות מרחביות לא יכולות למנוע - - -      

אברהם בצלאל: פגשתי בחוץ את ראש מטה מינהל התכנון, נתן אלנתן, והוא אמר שאם יש דברים ספציפיים או מקומות ספציפיים שיש לכם בעיה, הוא ישמח לקבל את - - -      

רוני חורי: יש בעיות קשות

רוני חורי:  הרצליה זה פיילוט לכל המדינה

אברהם בצלאל: יש איזו תחושה פה בוועדה שמנסים לראות על מי להפיל את הבעיה

אברהם בצלאל:  אנחנו לא נמצאים שם

רוני חורי: לא, ממש לא

אברהם בצלאל: לא על השלטון המקומי ולא על משרד התקשורת ולא על חברות הסלולר

אברהם בצלאל:  בסוף אנחנו רוצים שיהיה קליטה סלולרית לאנשים

אברהם בצלאל:  אם הפתרון הוא הסברה ואכיפה, ואני חושב שהכול תלוי אחד בשני

רוני חורי: אדוני היושב-ראש, אנחנו לוקחים אחריות בגזרה שלנו כמשרד התקשורת, וחברות הסלולר, אנחנו לוקחים אחריות ב-100%, אבל אנחנו לא שחקנים יחידים במגרש

רוני חורי:  במגרש יש גם את מינהל התכנון, יש את חוק התשתיות שבמהרה בימנו אני מקווה שייקח את הסמכות מכל מיני גופים שצריכים לאשר כדי שלא יהיו שיקולים זרים במתן ההחלטות, אלא שיקולים מקצועיים ושיקולים חברתיים ותפעוליים של האנשים, כי בסוף האימא שלא משיגה את הבת שלה, לא מעניין אותה לא הקרינה ולא מעניין אותה שום דבר

רוני חורי:  היא רוצה לדבר עם הבת שלה עכשיו, אז אנחנו לוקחים אחריות

רוני חורי:  גופים נוספים צריכים לקחת אחריות, לא רק אנחנו

רוני חורי:  הגופים האלה זה השלטון המקומי, זה מינהל התכנון וזה המחוקק

רוני חורי:  איך שאלת אותי בדיון הקודם, מה יהיה עוד חמש שנים? אמרתי לך, הכול יהיה אותו דבר

אברהם בצלאל: אני רוצה להגיד לך שאנחנו נשבור לך את המיתוס הזה, וזה לא יהיה אותו דבר בעזרת השם

רוני חורי: אני הראשון שאשמח

אברהם בצלאל: כולנו ביחד נצליח לשנות את זה

אברהם בצלאל:  לא נשמע שמ-2010 כבר יש איזה תוכנית שרצו לקדם אותה ולא התקדמה

רוני חורי: אנחנו לוקחים אחריות מלאה על האירוע הזה

רוני חורי:  החברות רתומות

רוני חורי:  אנחנו עושים איתן פעילות, ואם צריך גם אכיפה

רוני חורי:  אנחנו עושים הכול מהכול אבל אנחנו לא השחקנים היחידים

רוני חורי:  יש שחקנים נוספים

אברהם בצלאל: רוני, הזכרת את נושא האכיפה ואני חושב שגם הוא חשוב מאוד

אברהם בצלאל:  ברגע שהאכיפה חזקה, תאמין לי שהדברים ייראו אחרת

רוני חורי: אדוני היושב-ראש, אכיפה בלי אפשרות להקים, על מה אני אאכוף אותם? אם לא מאפשרים להם להקים, אז על מה אני אאכוף?      

ענת בן משה: רוני, תציין כמה אתרים הוקמו ב-2023–2024

אברהם בצלאל: ראינו את העלייה

אברהם בצלאל:  אלירן פה הראה את זה ואנחנו עדיין זוכרים את השקף הזה, הוא עומד מול עינינו, אבל בסוף כשאת אומרת שנסגרים 19 אתרים מפה, ואנחנו לא נשכח שיש שכונות חדשות שגם צריכים

אברהם בצלאל:  בסוף מדינת ישראל מתפתחת

אברהם בצלאל:  גם כשהוקמו קרוב לכמה מאות בסך הכללי בשנים האחרונות אם אני לא טועה - - -      

קריאה: 150 השנה

ענת בן משה: 150 אתרים בשנה אחת, בשנה של מלחמה, הרבה מאוד בזכות - - -      

קריאה: גם שודרגו מאות אתרים בזכות התקנות החדשות שקיימות

ענת בן משה: פתחתי ואמרתי שאנחנו מאוד מודים ומעריכים

ענת בן משה:  זה עשה לנו מהפכה גדולה

ענת בן משה:  כן צריך להגיד גם מה נעשה, אפרופו אכיפה וכו'

ענת בן משה:  נעשית פה עבודה יום-יומית מאומצת והרבה יותר גדולה ממה שנעשה בשנים האחרונות

ענת בן משה:  חלק גדול מזה הוא בגלל הפעילות של משרד התקשורת, גם הסיוע שלו וגם הלחץ שלו

ענת בן משה:  רוני גם יודע לצעוק עלינו וגם לעזור לנו, אבל באמת נעשית פה עבודה מאוד גדולה

ענת בן משה:  צריך להגיד את זה

נעם דן: מה שקשור לתיקון 128, אין שם עניין של רשויות

נעם דן:  זה ממש רק אכיפה

זינה פרפליצין:  תיקון 128 לחוק תכנון ובנייה מאפשר להקים מתקנים, עד 6 מטר תרנים בפטור מהיתר בנייה בדיווח עצמי

קריאה: הקמנו עשרות כאלה מרגע שקיבלנו את הפטור

זינה פרפליצין: אז למה לא מקימים אותם - - - ?     

רוני חורי: לא מאפשרים בכל מקום, זינה

זינה פרפליצין: מה זה לא מאפשרים?      

רוני חורי: זינה, באמת, תפסיקו

זינה פרפליצין: זה בלי אישור

רוני חורי: זה לא השולחן

רוני חורי:  להיתמם, להסתתר מאחורי תקנה כזאת או אחרת זה לא האירוע

זינה פרפליצין: אני מבינה שיש טענה שיש הנחיות מרחביות

רוני חורי: לא נכון

רוני חורי:  אני לא מסכים

רוני חורי:  למה לא משלבים אותנו בתכנון? למה בשכונה שבה אני גר, כשבאתי לבקש שם, ראיתי תעלה של ביוב וראיתי תעלה של מים וראיתי צינור של חשמל, ולא ראיתי עמודים של תקשורת

רוני חורי:  לא מבין למה

נעם דן: אני דיברתי על שכונות קיימות

רוני חורי: אני לא מדבר על שכונות קיימות, אני מדבר על השכונות החדשות

רוני חורי:  כדי שהיושב-ראש יהיה מובטל עוד חמש שנים צריך לטפל בשכונות החדשות

ענת בן משה: בכל מקום שאפשר משתמשים בפטור, חד משמעית

ענת בן משה:  אני יכולה להגיד את זה בשם פלאפון

רוני חורי: איפה שאפשר להקים, מקימים

זינה פרפליצין: אנחנו בעד תפיסה של הרבה מאוד מתקנים

אברהם בצלאל: אני רק יכול להגיד לכם שזה לא הדיון האחרון

אברהם בצלאל:  בעזרת השם יהיו עוד דיונים על זה

אברהם בצלאל:  דבר ראשון אני רוצה דיון מעקב עוד ארבעה חודשים, לראות מה התקדמנו

אברהם בצלאל:       שניים, אני רוצה מכתב לשר התקשורת ולשר לאיכות הסביבה לראות האם הוגשה בקשה לתקציב לגבי הסברה

אברהם בצלאל:  אני חושב שההסברה הוא כלי חשוב מאוד ואני רוצה לדעת מה יצא עם זה

אברהם בצלאל:  אם צריך את ההתערבות שלנו בנושא הזה, אז אנחנו נעשה את כל מה שאפשר

אברהם בצלאל:       שלוש, זה אכיפה

אברהם בצלאל:  רוני, להגיד שב-2022 יצאו חמש כשיש לך 8,000 ומשהו וכשיש לך כל כך הרבה מקומות שיש בהם חוסר קליטה - - -     

רוני חורי: חובת ההוכחה עליי

רוני חורי:  אני לא אגיד כלום

אברהם בצלאל: זה לא נקרא אכיפה

רוני חורי: אמרתי, חובת ההוכחה עליי

אברהם בצלאל: אז אני כן מבקש לראות עד הדיון הבא כמה אכיפה נעשתה בארבעה החודשים האלו

אברהם בצלאל:  לצערנו אנחנו עדיין במלחמה אבל אני לא חושב שזה אמור להשפיע כרגע על העבודה שלכם באכיפה

אברהם בצלאל:       אני רוצה לבחון את התוכנית שדיברה פה זינה שב-2010 הוגשה, שיש מקומות שלא יצטרכו תמ"א/36/א אלא יוכלו ישירות לבנות ודאי עם היתר אבל ללא אישורים מקדימים, ללא היתר מהרשות כמו שהזכרת

זינה פרפליצין: הם מבקשים כן אישור מהרשות אבל פעמיים

זינה פרפליצין:  הם רוצים בשלב התכנון ואחר כך בשלב ההיתר

זינה פרפליצין:  במקום חד-שלבי, דו-שלבי

אברהם בצלאל: אני מבקש לבחון את זה מחדש, אז הנה גם את תגישי להם את התכנון הזה

אברהם בצלאל:  אני רוצה לראות את ההתקדמות של הדבר הזה

רוני חורי: מה עם השילוב שלנו בתכנון? אני לא שמעתי פה כלום

זינה פרפליצין: בשביל זה אתה צריך לקדם תיקון לתמ"א

רוני חורי: לא ידעתי שאנחנו במינהל התכנון, אבל בסדר

אברהם בצלאל: גם אני מבין שהייתם צריכים להקצות איזה מיליון, שניים לגבי תכנון?     

רוני חורי: יש מנכ"לית, בבקשה תיפנו

אברהם בצלאל: מנכ"לית חדשה

אברהם בצלאל:  דרך אגב, הייתה בוועדת כלכלה שבוע שעבר

אברהם בצלאל:  התרשמנו מאוד לטובה מהמנכ"לית

רוני חורי: היא מאוד רתומה לעניין והיא תשמח לקדם איפה שצריך לקדם

אברהם בצלאל: אני רוצה עד הדיון הבא לקבל תשובה מה התקדמנו ואיפה עומדים לגבי התכנון הזה, כי לדעתי זה דבר מאוד חשוב

אברהם בצלאל:  מה שברור, שקליטה סלולרית היא מצילת חיים כמו שאמרת בהתחלה

אברהם בצלאל:  בפרט בתקופה הזאת היא ערך עליון בהסתכלות שלי

אברהם בצלאל:  אני חושב שחייבים לעשות הכול לכסות כמה שיותר

אברהם בצלאל:  גם ביו"ש אנחנו אוחזים ב-70%, דודו

אברהם בצלאל:  חייבים לעלות

אברהם בצלאל:  אני לא יודע מה צריך לעשות

דודו כהן: אנחנו עושים מה שצריך לעשות, גם אכיפה

דודו כהן:  מה-1 במרץ תהיה פעולת אכיפה, הנה, אני אומר את זה פה לחברות

דודו כהן:  הם יודעים

דודו כהן:  אתם דיברתם בעיקר על העניין של מה שקורה בתוך הקו הירוק, הרצליה, בית שמש

דודו כהן:  אני חושב שצריך פה גם את החברות להירתם מעבר לזה שיש כנס של ראשי רשויות שאנחנו נעשה, שיש התנגדויות, אבל צריך גם את החברות

דודו כהן:  החברות צריכות להבין שיו"ש היא חלק בלתי נפרד מהצורך בכיסוי הסלולרי

דודו כהן:  אגב, הכיסוי הסלולרי באיו"ש הוגדר על ידי הצבא, על ידי אלוף הפיקוד, על ידי הרמטכ"ל, על ידי משרד הביטחון כצורך ביטחוני

דודו כהן:  חשוב להדגיש את העניין הזה

אברהם בצלאל: דווקא אני מקווה שכשתיכנס האכיפה אולי החברות יותר יירתעו קצת

רוני חורי: סליחה, דודו, הבעיה זה לא אכיפה

רוני חורי:  בפעם הבאה כשאני אהיה במקום כמו נעלה אני אקרא לך כדי שתחווה

אברהם בצלאל: כשחברה סלולרית פחות מסתכלת אם זה שווה לה כלכלית, כשאחד מהמניעים שלה זה הכלכליים, אז אכיפה כן תעזור לזה

רוני חורי: בסדר גמור

אברהם בצלאל: אני מקווה שאכיפה תעשה בעניין הזה משהו

אברהם בצלאל:      אנחנו נתכנס עוד ארבעה חודשים ואני מקווה שבעזרת השם עד אז כל תושב במדינת ישראל ירגיש מצב יותר טוב גם בנסיעה בכבישים עצמם וגם בבתים

אברהם בצלאל:  אני שומע את זה מהרבה

אברהם בצלאל:  פחות דנו בזה הפעם, אבל אתה שומע את זה מהרבה תושבים, חוסר קליטה שזה דבר בלתי נסבל בשנת 2024

אברהם בצלאל:       טוב, תודה רבה, הישיבה נעולה

אברהם בצלאל:  תודה רבה גם למנהלת הוועדה, בת שבע, ולכל הצוות פה על העבודה המאומצת שהם עושים